ישיבת מליאה, כנסת 23, פרוטוקול מספר 119, 2020-12-28 00:00

יריב לוין: חברות וחברי הכנסת, היום יום שני, י"ג בטבת התשפ"א, 28 בדצמבר 2020.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק השכר הממוצע (הוראת שעה – נגיף הקורונה החדש), התשפ"א–2020, שהחזירה ועדת הכספים.

ירדנה מלר-הורוביץ: מסקנות הוועדה המיוחדת לזכויות הילד בעקבות דיון מהיר בהצעתן של חברות הכנסת תהלה פרידמן, קרן ברק ומרב מיכאלי בנושא:

ירדנה מלר-הורוביץ: טיפול רשויות אכיפת החוק בחשד לרשת סחר בחומרי פדופיליה בעיר ירושלים.

ירדנה מלר-הורוביץ: עוד אבקש להודיע

ירדנה מלר-הורוביץ: כם כי על פי סעיף 96(ד) לתקנון הכנסת, משחדלה חברת הכנסת מיכל שיר סגמן לכהן בכנסת ביום ט' בטבת התשפ"א, 24 בדצמבר 2020, נמחק שמה מהצעות חוק שהייתה שותפה להן עם מציעים אחרים.

ירדנה מלר-הורוביץ: כמו כן הצעות חוק שמספרן 1/23, 502/23, 511/23, 526/23, 42/23, 2007/23, 1525/23 ו-1854/23, שהוגשו מטעמה כמציעה יחידה, הוסרו מסדר-היום.

ירדנה מלר-הורוביץ: משחדלה חברת הכנסת שרן מרים השכל לכהן בכנסת ביום י' בטבת התשפ"א, 25 בדצמבר 2020, נמחק שמה מהצעות חוק שהייתה שותפה להן עם מציעים אחרים.

ירדנה מלר-הורוביץ: כמו כן, הצעות חוק שמספרן – כולן מהכנסת העשרים-ושלוש – 2303/23, 1661/23, 1630/23, 1364/23, 1196/23, 1480/23, 1261/23, 867/23, 2139/23, 473/23, 160/23, 386/23, 399/23, 384/23, 496/23, 478/23, 437/23, 394/23 ו-415/23 – כאמור, כולן בכנסת עשרים-ושלוש – שהוגשו מטעמה כמציעה יחידה, הוסרו מסדר-היום.

ירדנה מלר-הורוביץ: תודה.

יריב לוין: תודה רבה.

יריב לוין: אנחנו עוברים מכאן לנאומים בני דקה.

יריב לוין: ראשונת הדוברות, חברת הכנסת אימאן ח'טיב יאסין – איננה.

יריב לוין: חבר הכנסת אוסאמה סעדי, בבקשה.

אוסאמה סעדי: כבוד היושב-ראש, כבוד השר, חבריי חברי הכנסת, בתחילת דבריי אני רוצה לברך אותך, אדוני היושב-ראש.

אוסאמה סעדי: לא יצא לי היום לדבר בוועדת הכנסת על בחירתך הנכונה והראויה ביועצת המשפטית של הכנסת, עו"ד שגית אפיק, שאני מברך גם אותה ומאחל לה הצלחה.

אוסאמה סעדי: אכן היו כמה מועמדים ראויים – עו"ד רז נזרי, גם עו"ד גור.

אוסאמה סעדי: אתה בחרת, ואני חושב שהבחירה בעו"ד שגית היא בחירה טבעית.

אוסאמה סעדי: אני שמעתי את ההערות שלך לגבי האופן – ועדת האיתור והרכב ועדת האיתור.

אוסאמה סעדי: דיברנו בעבר על העניין הזה, אבל בסופו של דבר, למרות כל ההערות, התוצאה היא תוצאה טבעית, ראויה ומכובדת, וזה כבוד גם לכנסת.

אוסאמה סעדי: אנחנו כולנו מאחלים לעו"ד שגית אפק הצלחה בתפקיד שלה.

אוסאמה סעדי: רציתי לדבר, כבוד היושב-ראש, על הרצח המשולש שהיה היום בעיר לוד, באל-לד.

אוסאמה סעדי: סלמאן אזברגה נורה בשעות הבוקר, ואחרי זה נורו ונרצחו עוד שני צעירים ממשפחת אבו זעלוק.

אוסאמה סעדי: זהו רצח, אדוני היושב-ראש, כבוד השר אמסלם, זה רצח בחסות המשטרה.

אוסאמה סעדי: אין כותרת ואין משפט שמתאימים יותר לעניין הזה מאשר שמשפחה – הנרצחים היו מלווים בשלוש ניידות משטרה, ורכב בא, עקף אותם, ירה ברכב האזרחי, רצח את שני האנשים וברח.

אוסאמה סעדי: אם אחרי כל זה – אנחנו זועקים וצועקים, וכבר מגיעים ליותר מ-115 הרוגים בחברה הערבית, במיוחד בעיר לוד, שיש שם תחנת משטרה, והאלימות והפשע גואים וחוגגים שם, ובנוסף יש מצוקות אדירות.

אוסאמה סעדי: אני הייתי בלוד.

אוסאמה סעדי: יש שם צווי הריסה – יותר מ-15 בתים מאוימים בהריסה בעיר לוד.

אוסאמה סעדי: צריך למצוא טיפול.

אוסאמה סעדי: בזמנו הייתה תוכנית סיוע לעיר לוד ולערים המעורבות.

אוסאמה סעדי: אני קורא לממשלה לאשר מייד תוכנית נקודתית לעיר לוד.

יריב לוין: תודה רבה.

יריב לוין: חבר הכנסת אוריאל בוסו – איננו; חבר הכנסת עמית הלוי – גם הוא לא נמצא; חבר הכנסת אלכס קושניר – לא נמצא.

יריב לוין: חבר הכנסת מתן כהנא, בבקשה.

מתן כהנא: אדוני היושב-ראש, חבריי חברי הכנסת, קובי מפן כהן הוא מסעדן מתל אביב.

מתן כהנא: הוא פתח את מסעדת מיטקיטצ'ן בנמל תל אביב, 600 מטר של מסעדת שף כשרה בנמל תל אביב.

מתן כהנא: הוא פתח אותה, לרוע מזלו, ב-1 בינואר 2020.

מתן כהנא: הוא השקיע במסעדה הזאת 3 מיליון שקלים.

מתן כהנא: למזלו הטוב, עיריית תל אביב – שאפו – לא גובה ממנו שכר דירה.

מתן כהנא: מצד שני, ארנונה, שזה הרבה יותר מסובך – הוא נאלץ לשלם כ-15,000 שקלים בכל חודש על ארנונה.

מתן כהנא: אין לו הכנסות ב-2019.

מתן כהנא: קובי מפן כהן לא ראה שקל מהמדינה מאז תחילת המשבר.

מתן כהנא: כמו קובי יש עוד 4,000 עסקים שנפתחו אחרי ינואר 2020 שפשוט לא מצליחים לקבל שום פיצוי מהמדינה.

מתן כהנא: ואני שואל: כל כך קשה למצוא מנגנון שיאפשר גם להם אוויר לנשימה?

מתן כהנא: כמה חודשים קובי והחברים שלו, 4,000 החברים שלו, עוד יוכלו לשלם ארנונה?

מתן כהנא: וכאלה שצריכים לשלם שכר דירה, יצליחו לשלם את זה?

מתן כהנא: ככה זה כשהממשלה לא חושבת על העם.

יריב לוין: תודה.

יריב לוין: חבר הכנסת עודד פורר, בבקשה – מוותר; חבר הכנסת אלעזר שטרן – איננו.

יריב לוין: חבר הכנסת בועז טופורובסקי, בבקשה.

בועז טופורובסקי: תודה, אדוני היושב-ראש.

בועז טופורובסקי: חברות וחברי הכנסת, גם השבוע – כי יש נאומים בני דקה – אקריא את שמות ההרוגים ואציין את תאונות הדרכים הקטלניות שהתרחשו בשבוע החולף.

בועז טופורובסקי: ביום רביעי, 23 בדצמבר, נהרג רוכב אופניים חשמליים, גבר בן 65 תושב פרדס חנה לאחר שמשאית פגעה בו בכביש 65, סמוך למחלף משמר הגבול.

בועז טופורובסקי: עוד באותו היום נהרג גבר בן 50 לאחר שהרכב הפרטי שבו נהג התנגש חזיתית במשאית בכביש 25 סמוך לצומת צפית.

בועז טופורובסקי: למוחרת, יום חמישי, 24 בדצמבר, נהרגה צעירה בת 20 תושבת טירת הכרמל עקב תאונה חזיתית בין שני כלי רכב פרטיים בכביש 4, סמוך לצומת עין איילה.

בועז טופורובסקי: עוד באותו יום דמים נהרגה אישה בת 30 בתאונה קטלנית בין רכב מסחרי לרכב פרטי בכביש 6 סמוך לרהט.

בועז טופורובסקי: שלשום, יום ראשון, 26 בדצמבר, נהרג רוכב אופניים חשמליים, גבר בן 47, לאחר שרכב פרטי שנסע בכביש 461 סמוך לצומת מסובים התנגש בו.

בועז טופורובסקי: אתמול, 27 בדצמבר, נהרג רוכב אופנוע, גבר בן 35, לאחר שנפגע מרכב חולף ברחוב אריה יפה בהרצליה.

בועז טופורובסקי: שישה הרוגים בשבוע החולף.

בועז טופורובסקי: זו הפעם האחרונה בשנת 2020 שאני מציין את מספר ההרוגים – 298 הרוגים מתחילת השנה, הרוגים שנהרגו סתם ואת חייהם של רובם אפשר היה להציל.

בועז טופורובסקי: תודה.

יריב לוין: תודה.

יריב לוין: חברת הכנסת מיכל וונש, בבקשה.

מיכל וונש: אדוני יושב-ראש הכנסת, חברי הכנסת, כנסת נכבדה, זכיתי אתמול להגיע לניחום אבלים בביתה של משפחת הורגן בטל מנשה.

מיכל וונש: שם הכרתי את בנימין, בעלה של אסתר, זכרה לברכה, ואת בתם הבכורה אודליה.

מיכל וונש: נחשפתי לסיפור משפחתי מעורר השראה ותקווה – סיפור על עלייה והשתלבות, על בניין הארץ ועל ציונות, על הקמת משפחה ועל חיים.

מיכל וונש: אסתר, שעלתה ארצה מצרפת בגיל 18, נישאה לבנימין, שבעצמו עלה ארצה בגיל צעיר יותר.

מיכל וונש: יחד יישבו את הארץ, הקימו בית לתפארת, שבו הותירה אסתר אחריה שישה ילדים, ואף נכדים.

מיכל וונש: זכיתי לשמוע על אישה אוהבת חיים ואדם, יצירתית וציונית.

מיכל וונש: נחשפתי למשפחה שבצל האסון שפוקד אותה מוצאת כוחות לזכור ולהזכיר את אסתר, שנרצחה בדם קר, אך ורק בדרכים חיוביות ויצירתיות, כולל יוזמה להקמת פארק על שמה במגרש שבו אהבה לרוץ.

מיכל וונש: הסיפור של משפחת הורגן מדגיש ומזכיר את מה שחשוב באמת, את מה שנמצא מעל למפריד שבו עוסקים חברי בית זה ברגעים אלה ממש: הוא מדגיש ומזכיר את חשיבות הסיפור וערכי היסוד של מדינת ישראל היהודית והדמוקרטית, סיפור על שיבתו של עם ילידי למולדתו, על עלייה, על קיבוץ גלויות והשתלבות, על בניין הארץ וריבונות מדינית ותודעתית, וכמובן, סיפור על שוויון ועל ערבות הדדית.

מיכל וונש: מי ייתן שנזכור ונזכיר גם אנחנו סיפור זה, ונשכיל לחדש את הברית בינינו במילוי שליחותנו לטובת כלל אזרחי מדינת ישראל.

מיכל וונש: תודה.

יריב לוין: תודה.

יריב לוין: חבר הכנסת עופר כסיף – איננו.

יריב לוין: חברת הכנסת סונדוס סאלח, בבקשה.

סונדוס סאלח: כבוד היושב-ראש, חברי וחברות הכנסת, הרצח היום בכביש 6 מעלה את מספר הקורבנות בחברה הערבית מתחילת שנת 2020 ל-113 קורבנות שאיבדו את חייהם, שילמו מחיר כבד מאוד על הרשלנות של המשטרה, על הנשק החם הפזור במרחב הציבורי – על המשטרה, שלא אוספת את הנשק, לא אוכפת ולא מטפלת בארגוני הפשע הנמצאים ביישובים הערביים.

סונדוס סאלח: אמר מפקד מחוז מרכז על הרצח בכביש 6: מודה שהיה כשל ושהוא נבחן, וזו עליית מדרגה – עבריינים מבצעים ירי למרות כוח משטרתי.

סונדוס סאלח: אתם קולטים שהייתה משטרה נוכחת בכביש 6, בליווי הרכב שהיו בו שני הנערים שעליהם בוצע הירי?

סונדוס סאלח: זה רצח בחסות המשטרה, מתחת עיניה של המשטרה.

סונדוס סאלח: המשטרה הייתה שם ונכשלה בלעשות דבר ולשמור על חייהם של אנשים.

סונדוס סאלח: אז אני פונה לממשלה: תפסיקו להטיף לנו מוסר על החשיבות של הקמה וחיזוק של תחנות משטרה ביישובים הערביים, כי אתם, כוחות המשטרה, מוכיחים לנו כל פעם מחדש שאתם נכשלים וכושלים, ואף שותפים להתפרצות הנגיף המסוכן הזה, הפשיעה בחברה הערבית.

סונדוס סאלח: תודה.

יריב לוין: תודה.

יריב לוין: חברת הכנסת עאידה תומא סלימאן, בבקשה.

עאידה תומא סלימאן: כבוד היושב-ראש, חברי כנסת נכבדים, כל פעם שואלים את עצמנו מה אפשר להוסיף על כל מה שנאמר בעניין הפשיעה והאלימות בתוך החברה הערבית, וכל פעם שואלים את עצמנו כמה אפשר להתריע על חומרת המצב, אבל אני חושבת שכל מי שיש לו עיניים בראש שלו הבין היום על מה אנחנו מדברים כבר הרבה זמן.

עאידה תומא סלימאן: היום בבוקר היה רצח.

עאידה תומא סלימאן: כדי למנוע עוד רציחות באה המשטרה והחליטה שצריך להוציא שני נערים, אחד בן 15 ואחד בן 19, מהמשפחה האחרת או מהקבוצה האחרת, להוציא אותם למקום מחבוא כדי שיחיו בבטחה.

עאידה תומא סלימאן: אני רוצה לשאול: איך יכול להיות?

עאידה תומא סלימאן: שלוש ניידות ליד אוטו שיש בו שני נערים לא יכולות לאבטח את שני הנערים האלה?

עאידה תומא סלימאן: איך הפושעים יכולים להיכנס בין שלוש הניידות האלה, לחסל אחד ולפצוע את השני אנושות ועוד לברוח?

עאידה תומא סלימאן: התוצאה המיידית שמתקבלת על הדעת – שיש רק קבוצה אחת בתוך האוכלוסייה הערבית שנמצאת בביטחון מלא, והיא הפושעים והרוצחים.

עאידה תומא סלימאן: אלה היחידים שמרגישים ביטחון מלא לעשות את כל מה שבא להם.

עאידה תומא סלימאן: ואתם יודעים מה?

עאידה תומא סלימאן: אני רוצה לראות, אם בשיירה הזאת היה מישהו מאובטח חוץ משני נערים ערביים, איך המשטרה הייתה מתמודדת עם המצב.

עאידה תומא סלימאן: זה לא רק כישלון – זה הופך למדיניות, והגיע הזמן לחשוף את זה.

עאידה תומא סלימאן: אין לי מילה טובה אחת להגיד על משטרת ישראל היום.

קריאה: וכל יום.

יריב לוין: חברת הכנסת אורלי פרומן – איננה; חבר הכנסת יואב סגלוביץ' – איננו.

יריב לוין: חבר הכנסת איימן עודה, בבקשה.

איימן עודה: כבוד היושב-ראש, אני מודיע שאני עותר לבג"ץ נגד שר הביטחון ונגד הרמטכ"ל על זליגת מאות אלפי כלי נשק מהצבא לידיים של האזרחים.

איימן עודה: אם מתריעים כבר שנים, ואם הצבא כבר יודע ש-400,000 כלי נשק הגיעו מהצבא לידי האזרחים הערבים – הנשק הזה הורג והרשלנות הזאת הורגת.

איימן עודה: שר הביטחון יודע וגם הרמטכ"ל יודע, אז איך הם מאפשרים?

איימן עודה: אני חושב שכל אזרח במדינה יודע היטב:

איימן עודה: אם הצבא באמת רוצה לעצור את הפשע המתמשך הזה, יש ביכולתו לעשות הכול – להקים ועדה, ללמוד מה הנסיבות, מה קרה, למה זה קורה, איך עוצרים, ולפעול מייד.

איימן עודה: עד עכשיו כלום לא נעשה.

איימן עודה: אני הגשתי את הדרישות שלי גם לשר הביטחון וגם לרמטכ"ל, ואני גם אעתור לערכאות המשפטיות.

איימן עודה: תודה.

יריב לוין: תודה.

יריב לוין: חבר הכנסת אנטאנס שחאדה – איננו; חבר הכנסת מנסור עבאס – איננו; חבר הכנסת משה אבוטבול – גם הוא איננו; חבר הכנסת אליהו ברוכי – איננו; חבר הכנסת ינון אזולאי – לא נמצא.

יריב לוין: חבר הכנסת ג'אבר עסאקלה, בבקשה.

ג'אבר עסאקלה: אדוני היושב-ראש, במדינה מתוקנת, אחרי שנה ושלושה חודשים מתחילת המחאה של הציבור הערבי על עניין הפשע והאלימות, במדינה מתוקנת היום היינו אמורים לעמוד ולהודות לראש הממשלה, שהתפנה מעיסוקיו למיגור הפשיעה והאלימות בחברה הערבית.

ג'אבר עסאקלה: היינו אולי מודים למשטרה, שעשתה את העבודה.

ג'אבר עסאקלה: אבל כל שבוע וכמעט כל יום אנחנו נחשפים לעוד דמים, עוד אלימות ועוד פשעים חמורים.

ג'אבר עסאקלה: היום – שלושה הרוגים מלוד.

ג'אבר עסאקלה: בשבוע שעבר – שלושה הרוגים מבאקה וג'ת.

ג'אבר עסאקלה: לאן פנינו?

ג'אבר עסאקלה: איפה ממשלת ישראל?

ג'אבר עסאקלה: איפה משטרת ישראל?

ג'אבר עסאקלה: איפה כל ההבטחות?

ג'אבר עסאקלה: תוכנית לטיפול באלימות שאתם מדברים עליה כבר יותר מחצי שנה, שמונה חודשים למעשה – כלום ממנה לא יוצא, וגם אם תבצעו אותה, היא לא תיתן את התשובה על האלימות והפשע בחברה הערבית כמו שקורה היום.

ג'אבר עסאקלה: אומרים תחנות משטרה, אומרים יותר שוטרים.

ג'אבר עסאקלה: היום שלוש ניידות ליוו משפחה, ולמרות הניידות האלה רצחו אותם בכביש ראשי באזור פתוח תחת אפה של המשטרה ומול עיניה של המשטרה.

ג'אבר עסאקלה: האם זה רציני?

ג'אבר עסאקלה: מה שקורה לא רציני ולא יכול להימשך.

ג'אבר עסאקלה: תודה.

יריב לוין: תודה.

יריב לוין: חבר הכנסת אריאל קלנר, בבקשה.

אריאל קלנר: אדוני היושב-ראש, חוק-יסוד: הממשלה קובע במפורש כי לא ייפתח תיק נגד ראש ממשלה ללא אישור היועץ המשפטי לממשלה, אבל את המערכת, כמובן, זה לא מעניין.

אריאל קלנר: עתה מתברר: ניסיונות הפישינג כנגד נתניהו החלו חודשים, אם לא שנים, לפני הצהרת היועץ המשפטי לממשלה על פתיחת חקירה.

אריאל קלנר: ככה נראה מסע ציד.

אריאל קלנר: ככה בטח לא צריכה לא צריכה להיראות מדינת חוק.

אריאל קלנר: עכשיו, בואו נראה את כל החרדים לשלטון החוק.

אריאל קלנר: האם קולם נשמע?

אריאל קלנר: האם קולם יישמע?

אריאל קלנר: יכול להיות שכל אלו שמוטרדים מחמגשית וסיגר ומגדירים זאת שחיתות לא מזועזעים משחיתות אמיתית המתקיימת במסדרונות המערכת האמונה על אכיפת החוק?

אריאל קלנר: אני רוצה לומר לכל המטייחים בשם הממלכתיות: השחתתם את המילה ממלכתיות; ריסקתם את אמון הציבור במערכות האכיפה.

אריאל קלנר: בגלל שנאה אישית אתם מוכנים להרוס את המדינה ואת מוסדותיה.

אריאל קלנר: יש לנו הרבה מה לתקן.

אריאל קלנר: לא לדאוג – אנחנו נתקן.

אריאל קלנר: בסוף תהיה כאן מדינה שבה כולם כפופים לחוק.

אריאל קלנר: תודה.

יריב לוין: תודה.

יריב לוין: חברת הכנסת מאי גולן, בבקשה.

מאי גולן: אדוני היושב-ראש, חבריי חברי הכנסת, כולנו מכירים את אותו סיפור מפורסם על הילד שצועק "המלך הוא עירום".

מאי גולן: נזכרתי באותו סיפור בחודש האחרון כשראיתי את ההתנהלות המבישה של כמה וכמה פוליטיקאים כאן בכנסת.

מאי גולן: אותם אלה שמטיפים לנו השכם והערב על דמוקרטיה ומעיזים לבקר את הליכוד על כך שזו מפלגה דיקטטורית – הגיע הזמן שיסתכלו מה קורה אצלם בבית.

מאי גולן: שם כולם צריכים ליישר קו על פי יו"ר המפלגה.

מאי גולן: שם הם בכלל לא נבחרים אלא נתונים לגחמות וחסדים של יו"ר המפלגה.

מאי גולן: אם הוא רק ירצה בכך, יש לציין, הם יעופו מהרשימה כלא היו כלל.

מאי גולן: שם צריך למצוא חן בעיני איש אחד – יו"ר המפלגה.

מאי גולן: מי שלא מאמין לי, אגב, מוזמן לדרוש בשלומם של אלו שהתאדו ממפלגות שונות, כמו ישראל ביתנו ויש עתיד, רק כי העזו לדבר יותר מדי.

מאי גולן: ומה קורה אצלנו בליכוד?

מאי גולן: ספר בוחרים עצום הכולל יותר מ-100,000 מתפקדים.

מאי גולן: אנחנו מחויבים להם, לבוחרי הליכוד, ולכלל אזרחי ישראל – להם, ולא לבן אדם אחד.

מאי גולן: המפלגה היחידה בכל הכנסת הזאת שבה עוד נותרו פריימריז והצבעות; כן, כן, דמוקרטיה, אתם יודעים איך זה: אנשים הולכים לקלפי ובוחרים איך תורכב הרשימה, אותה רשימת תנועה לכנסת.

מאי גולן: אה, או שאתם בעצם לא ממש יודעים איך זה.

מאי גולן: אז לפני שאתם מטיפים לנו, טלו קורה מבין עיניכם ותתחילו לעשות אצלכם בדק בית ולנסות, רק לנסות ולהידמות למפלגת הליכוד.

מאי גולן: תודה רבה.

יריב לוין: תודה.

יריב לוין: חבר הכנסת אחמד טיבי, בבקשה.

אחמד טיבי: כבוד היושב-ראש, חבריי חברי הכנסת, היום היה חיסול מסוג אחר, אבל זו הפעם השנייה שהסטייל הזה של החיסולים מתרחש.

אחמד טיבי: משטרת ישראל ידעה מראש שיש סכנה לאנשים האלה, וליוותה אותם בשיירה של שלוש ניידות בכביש 6, כביש ראשי במדינת ישראל, ובכל זאת, תוך כדי הליווי, המחסלים חיסלו את שני האנשים האלה שמאוימים ומלֻווים כדי לעבור מלוד למקום אחר.

אחמד טיבי: לפני יותר משבוע נרצח אמיר אבו חוסיין בבאקה.

אחמד טיבי: שני הדודים ליוו אותו מאחורי הרכב באמבולנס, ובכביש ראשי בא רכב וחיסל אותם תוך כדי ליווי האמבולנס.

אחמד טיבי: אם לא היינו מרגישים ושומעים – אפילו בשיקגו זה לא היה קורה.

אחמד טיבי: לפושעים אין הרתעה.

אחמד טיבי: הם מרגישים שהמשטרה לא קיימת, גם כשהיא מלווה.

אחמד טיבי: עכשיו, תארו לעצמכם – ואני רוצה לומר לכם את זה בפרצוף – שהנרצחים בוואדי עארה היו יהודים והנרצחים היום היו יהודים ומלווים בשמירה.

אחמד טיבי: המדינה הייתה נזעקת, וכל מהדורת חדשות – היו פותחים מהדורות.

אחמד טיבי: אז אני מתערב שלא יפתחו מהדורות היום.

אחמד טיבי: זה אומר דורשני לגבי הכישלון הגדול של המשטרה.

אחמד טיבי: אפילו להיכשל בצורה הזאת זה דבר משפיל, אבל זה אובדן חיי אדם, ואנחנו ממשיכים להקיז דם ולדרוש למגר את ארגוני הפשיעה.

אחמד טיבי: מה צריך עוד?

יריב לוין: תודה.

יריב לוין: חבר הכנסת סמי אבו שחאדה, בבקשה.

סמי אבו שחאדה: כבוד היושב-ראש, חברות וחברי הכנסת, גם אני רוצה להתייחס למה שקרה היום בלוד.

סמי אבו שחאדה: אני קודם כול רוצה להתייחס לצורך של המשטרה ללוות משפחה אל מחוץ לעיר כדי שהם יוכלו להגן עליה, קודם כול.

סמי אבו שחאדה: אני רוצה לדבר קודם כול על הנחת היסוד של המשטרה, שבאה לאזרח ואומרת לו: אדוני, אתה חי במרכז הארץ, בעיר לוד.

סמי אבו שחאדה: בעיר לוד אני לא יכולה לספק שירותי ביטחון לאזרח הערבי.

סמי אבו שחאדה: פה לא בטוח.

סמי אבו שחאדה: בוא, אני אקח אותך למקום אחר, והוא יוצא, בהגנת המשטרה, למקום אחר.

סמי אבו שחאדה: קודם כול, הרעיון הזה – אני לא חושב שהם היו עושים אותו דבר לאזרח היהודי בלוד, אם הוא היה מאוים.

סמי אבו שחאדה: לא היו צריכים לפנות את כל המשפחה.

סמי אבו שחאדה: הם היו דואגים לו לביטחון במקום שהוא חי.

סמי אבו שחאדה: אבל ערבי זה משהו אחר.

סמי אבו שחאדה: ישנה תפיסה אחרת לגבי ביטחון אישי לאזרח היהודי ולאזרח הערבי במדינה הזאת.

סמי אבו שחאדה: הקונספציה הזאת היא שמובילה את אוזלת היד והכישלון של המשטרה, ואם משטרת לוד ומרחב השפלה היו יודעים שהם משלמים בתפקידם על אוזלת היד הזאת, זה לא היה קורה.

סמי אבו שחאדה: אם הקצינים האלה היו יודעים שהם לא יקודמו בתוך המערכת הכושלת הזאת כשערבים נרצחים, זה מזמן היה נעצר.

סמי אבו שחאדה: אדוני היושב-ראש, אני חוזר על מה שאמרתי גם לפני כן: האנשים האלה בצמרת המשטרה חייבים לשלם בתפקידם כדי שהכישלון הזה ייפסק.

סמי אבו שחאדה: חיי האזרח הערבי צריכים להיות שווים לחיי האזרח היהודי במדינה.

סמי אבו שחאדה: המשטרה מובילה את הקו שאומר שהם שווים פחות.

סמי אבו שחאדה: הם עובדים על להוציא אותם מבתיהם כדי להגן עליהם במקום אחר, כי במרכז הארץ הם לא יכולים להגן עליהם – והילדים נרצחו בכביש הראשי, בליווי המשטרה.

סמי אבו שחאדה: אדוני היושב-ראש, מי שמרגיש בטוח בחברה הערבית זה רק אנשי ארגוני הפשע.

סמי אבו שחאדה: האזרחים הרגילים לא מרגישים בטוחים, רק מי שחי בפשיעה בחברה הערבית.

סמי אבו שחאדה: זה דוחף את האנשים, בשביל ביטחון, להיכנס לארגונים האלה.

סמי אבו שחאדה: מי שמחפש ביטחון בחברה הערבית היום ניגש לארגוני פשיעה, לצערי הרב, ולא למשטרה.

סמי אבו שחאדה: על כך צמרת המשטרה צריכה לשלם בתפקידה.

יריב לוין: תודה.

יריב לוין: חבר הכנסת יעקב טסלר – איננו; חבר הכנסת יבגני סובה – איננו.

יריב לוין: חבר הכנסת עמית הלוי, בבקשה.

עמית הלוי: "אין כל ספק שאכן נעברה העבירה", כתב השופט אורי שהם, נציב התלונות על השופטים, על החתונה המלכותית של הבן של חנן מלצר, משנה נשיאת העליון – כן, חתונה שהשתתפה בה גם נשיאת בית המשפט העליון השופטת חיות אבל, אומר השופט שוהם, מלצר לא ידע.

עמית הלוי: הוא לא הבין שזה אסור.

עמית הלוי: האמן לי, אדוני היושב-ראש, שכשהיינו בכיתה א' היו לנו תירוצים יותר טובים.

עמית הלוי: הוא לא ידע.

עמית הלוי: כל אזרחי ישראל יודעים את תקנות הקורונה.

עמית הלוי: אין יריקה יותר גדולה מזה, באמת, יריקה גדולה בפרצוף של אזרחי ישראל.

עמית הלוי: ומי, מי עושה את זה?

עמית הלוי: אלו אנשי מערכת אכיפת החוק, השופטים, אלו שמשיתים ואוכפים – משיתים עלינו את הקנסות ואוכפים אותם.

עמית הלוי: אבל הוא לא ידע והוא פטור.

עמית הלוי: והיום התבשרנו שלא פחות ממשנה לפרקליט המדינה – אתה מתעורר בבוקר עם משנה לפרקליט המדינה שפוטר אותו מ-5,000 שקל קנס, מאותו נימוק: לא עבירה.

עמית הלוי: הוא לא ידע – לא מושת עליו.

עמית הלוי: כאילו, מי הפטור ומי הפוטר?

עמית הלוי: הפטור זה משנה לנשיאת העליון, והפוטר זה המשנה לפרקליט המדינה.

עמית הלוי: זו באמת עוד הוכחה עצובה להרס הדמוקרטיה, שעליו אנחנו מתריעים כאן פעם אחר פעם, אזרחי ישראל; הרס הדמוקרטיה של אצולה שהיא מעל החוק.

עמית הלוי: זה דם כחול.

עמית הלוי: יכלו להיות גם 700 מוזמנים, אולי.

עמית הלוי: זה לא נדבקים, זה דם אחר.

עמית הלוי: אין קנסות, אולי אין גם נגיפים, ועכשיו נשאר רק לחשב אולי כמה שמפניות וסיגרים, אדוני היושב-ראש, נכנסים ב-5,000 שקל.

עמית הלוי: לכולם יש חוק.

עמית הלוי: יש קבוצה מעל החוק.

עמית הלוי: את הפסאודו-דמוקרטיה הזאת חובתנו להפסיק.

עמית הלוי: תודה.

יריב לוין: תודה.

יריב לוין: חבר הכנסת ניסים ואטורי, בבקשה.

יריב לוין: אני יכול לומר לחבר הכנסת ואטורי שבקצב האנשים שמגיעים אליי להתפטר אתה תהפוך לאחד מוותיקי המשכן.

ניסים ואטורי: כן, אני מרגיש ותיק היום.

ניסים ואטורי: סמוך לדברים המזעזעים של עמית הלוי אני אנסה קצת לעורר עניין, למרות שכל דבר מתגמד ליד זה.

ניסים ואטורי: רציתי לדבר על נושאים שקשורים לפריפריה, וחבל שחברי הכנסת הערבים יצאו.

ניסים ואטורי: אולי הייתי מסכים עם איימן עודה – להצטרף לעתירה שלו, אבל מהכיוון השני.

ניסים ואטורי: בעקבות גנבת הנשקים ממשטרה – בטבריה זה היה, ובסיסי צה"ל בכלל; אני דיברתי על זה באחד הנאומים שלי כאן – הוחלט לאסוף את הנשקים מכיתות כוננות.

ניסים ואטורי: אנחנו על הגבול מול כוחות איראניים, והחבר'ה שלנו, למרות שיש חיילים באזור, התגובה הראשונית היא שלנו, של החבר'ה שלנו, בכיתות כוננות בגולן.

ניסים ואטורי: החליטו: או שתמגנו או שניקח.

ניסים ואטורי: במקום להביא את הפתרון הם נתנו את העונש קודם כול לחבר'ה שלנו, שעומדים על המשמר יום ולילה.

ניסים ואטורי: הראשונים שיקפצו במקרה של אירוע זה כיתות כוננות ביישוב.

ניסים ואטורי: יאספו את הנשקים – מה נעשה?

ניסים ואטורי: מה עושים, מוותרים על הגבול שם?

ניסים ואטורי: אני קורא לשר הביטחון להתעורר מייד, לחזור אחורה ולנסות למצוא את הפתרון לפני שבכלל מגיעים לאיסוף נשקים.

ניסים ואטורי: זה שיש בעיה בחברה הערבית, כמו שהם אמרו – הם אמרו בעצמם, אז אני לא אשמע אולי גזען בצורה כזאת או אחרת – בזה שהערבים גונבים נשקים אנחנו לא אשמים.

ניסים ואטורי: אי-אפשר להפקיר את ביטחון ישראל כי יש כמה גנבים מתוחכמים.

ניסים ואטורי: כל הבעיות שהם הציגו פה – זו בדיוק מהות הבעיה, שגונבים נשקים.

ניסים ואטורי: משרד הביטחון החליט לאסוף נשקים מהיישובים בקו העימות לבנון מול חיזבאללה.

ניסים ואטורי: אנחנו נמצאים – וידוע שיש שם איראנים מעבר לגבול שהשתלטו על כל הגבול שם מול ישראל, וזה פשוט לא-מציאותי, לא הגיוני ואין מצב שיהיה מצב כזה.

ניסים ואטורי: פשוט שר הביטחון עסוק כל הזמן באיך להאשים את נתניהו בכל מיני אישומי סרק.

ניסים ואטורי: כדאי שיטפל בזה עכשיו.

ניסים ואטורי: זה ביטחון ישראל.

ניסים ואטורי: בשביל מה יש שר ביטחון?

ניסים ואטורי: שרי הביטחון שמונו לאחרונה, לצערנו, מתעסקים בקורונה.

ניסים ואטורי: אני מבין שקורונה זה חשוב.

ניסים ואטורי: יש את ראש הממשלה, הוא מסתדר לבד.

ניסים ואטורי: טפלו בביטחון ישראל קודם כול, לפני הכול.

ניסים ואטורי: ודבר נוסף: החליטו לסגור איזו תחנת כיבוי אש.

ניסים ואטורי: דיברתי עם השר אוחנה, אני מאמין שנמצא את הפתרון, אז אני לא ארחיב בעניין ואחסוך מכם קצת זמן.

ניסים ואטורי: תודה.

יריב לוין: תודה רבה.

יריב לוין: אם כן, חברות וחברי הכנסת, עד כאן נאומים בני דקה.

יריב לוין: ומכאן אנחנו עוברים באמת בהתרגשות ובשמחה להצהרות האמונים של חברי הכנסת שמצטרפים היום לכנסת.

יריב לוין: אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותה בכנסת של מיכל שיר סגמן, שנכנסה לתוקפה ביום חמישי ט' בטבת התשפ"א, 24 בדצמבר 2020, בא במקומה חבר הכנסת שבח שטרן.

יריב לוין: בהתאם לסעיף 15 לחוק-יסוד: הכנסת, ולסעיף 2 לחוק הכנסת, התשנ"ד–1994, אני מזמין את חבר הכנסת שבח שטרן לעלות לדוכן, בבקשה.

יריב לוין: חבר הכנסת שבח שטרן, אני אקרא בפניך את הצהרת האמונים של חבר הכנסת ואתה תשיב "מתחייב אני".

יריב לוין: וזה נוסח ההצהרה: אני מתחייב לשמור אמונים למדינת ישראל ולמלא באמונה את שליחותי בכנסת.

שבח שטרן: מתחייב אני.

יריב לוין: בשעה טובה ובברכה חבר הכנסת שבח שטרן מצטרף אלינו.

שבח שטרן: תודה רבה.

יריב לוין: תודה רבה.

יריב לוין: אנחנו עוברים להצהרת האמונים הבאה.

יריב לוין: אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותה בכנסת של שרן מרים השכל, שנכנסה לתוקפה ביום שישי, י' בטבת התשפ"א, 25 בדצמבר 2020, בא במקומה חבר הכנסת איוב קרא.

יריב לוין: בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, אני מזמין את חבר הכנסת איוב קרא לעלות לדוכן.

יריב לוין: חבר הכנסת איוב קרא, אקרא בפניך את הצהרת האמונים של חבר הכנסת ואתה תשיב "מתחייב אני".

יריב לוין: וזה נוסח ההצהרה: אני מתחייב לשמור אמונים למדינת ישראל ולמלא באמונה את שליחותי בכנסת.

איוב קרא: מתחייב אני.

יריב לוין: בשעה טובה.

יריב לוין: תודה רבה.

יריב לוין: ואנחנו עוברים מכאן להצהרת האמונים השלישית.

יריב לוין: אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותו בכנסת – – –

אחמד טיבי: איוב חבר כנסת?

קטי קטרין שטרית: איזו קבלת פנים.

יריב לוין: ידידי חבר הכנסת טיבי, אנחנו כבר ראינו בנשיאות הכנסת את ההתרגשות שלך.

קטי קטרין שטרית: איזו התרגשות.

אחמד טיבי: ביקשתי לנהל את הישיבה, לא נתנו לי.

יריב לוין: חבר הכנסת טיבי, אנחנו ראינו את ההתרגשות שלך בנשיאות הכנסת, אבל אני מוכרח להגיד לך שאנחנו במליאה כבר אחרי ההתרגשות, כי חבר הכנסת קרא כבר הצהיר את הצהרת האמונים שלו, ואנחנו בהחלט מתרגשים לקראת הצהרת האמונים של חברת הכנסת מטי יוגב, אז אנחנו נאפשר, ונעבור לסעיף הזה על סדר-היום.

יריב לוין: אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותו בכנסת של זאב אלקין, שנכנסה לתוקפה ביום ראשון י"ב בטבת התשפ"א, 20 בדצמבר 2020, באה במקומו חברת הכנסת מטי יוגב.

יריב לוין: בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, אני מזמין את חברת הכנסת מטי יוגב לעלות לדוכן.

יריב לוין: חברת הכנסת מטי יוגב, אני אקרא בפניך את הצהרת האמונים של חבר הכנסת ואת תשיבי "מתחייבת אני".

יריב לוין: וזה נוסח ההצהרה: אני מתחייבת לשמור אמונים למדינת ישראל ולמלא באמונה את שליחותי בכנסת.

מטי יוגב: מתחייבת אני.

יריב לוין: בשעה טובה ובברכה.

מטי יוגב: תודה.

יריב לוין: אני באמת מברך את חברת הכנסת מטי יוגב ואת חבר הכנסת איוב קרא ואת חבר הכנסת שבח שטרן, ומאחל לכולכם הצלחה גדולה במילוי שליחותכם כאן בכנסת.

יריב לוין: אנחנו כמובן גם נתאם למועד קרוב נאומי בכורה על מנת שתוכלו להציג – אני משוכנע, באופן שיהיה מרתק – גם את הדרך שעשיתם עד לכאן ובוודאי את מה שאתם מתכוונים לעשות בתפקידכם כחברי כנסת.

יריב לוין: תודה רבה.

יריב לוין: עד כאן פרק ההצהרות האמונים.

יריב לוין: מכאן אנחנו עוברים להודעת הממשלה בהתאם לסעיף 9(א)(6) לחוק הממשלה, התשס"א–2001, שעל פיה חברותו בממשלה של שר משאבי המים ושר ההשכלה הגבוהה והמשלימה זאב אלקין, אשר הודיע על התפטרות מהממשלה ביום 23 בדצמבר 2020 בשעה 20:00 – חברותו בממשלה נפסקה ביום 27 בדצמבר 2020 בשעה 10:00, וזאת בהתאם לסעיפים 22(א) לחוק-יסוד: הממשלה, וסעיף 5ב לחוק הממשלה, התשס"א–2001.

יריב לוין: אני מזמין את השר דוד אמסלם למסור את ההודעה בשם הממשלה, בבקשה.

יריב לוין: מדובר בהודעה ללא הצבעה.

יריב לוין: בבקשה.

דוד אמסלם: אדוני היושב-ראש, חברי הכנסת, אני מתכבד להודיע, בהתאם לסעיף 9(א)(6) לחוק הממשלה, התשס"א–2001, כי חברותו בממשלה של שר משאבי המים ושר ההשכלה הגבוהה והמשלימה זאב אלקין, אשר הודיע על התפטרותו מהממשלה ביום 23 בדצמבר 2020 בשעה 20:00, נפסקה ביום 27 בדצמבר 2020 בשעה 10:00, וזאת בהתאם לסעיף 22(א) לחוק-יסוד: הממשלה, וסעיף 5ב לחוק הממשלה, תשס"א–2001.

דוד אמסלם: תודה רבה.

יריב לוין: תודה.

יריב לוין: אנא, השר אמסלם יישאר איתנו גם להודעה הבאה – או שאתה צריך להביא אותה?

דוד אמסלם: צריך להביא אותה.

יריב לוין: אנחנו עוברים להודעת הממשלה בהתאם לסעיף 31(ב) לחוק-יסוד הממשלה, בדבר החלטתה להעביר לשר דוד אמסלם את סמכויות שר האוצר הבאות:

יריב לוין: סמכויות שר האוצר לפי פקודת תעריף המכס והפטורים מ-1937; סמכויות שר האוצר לפי חוק מיסי מכס ובלו (שינוי התעריף), התש"ט–1949; סמכויות שר האוצר לפי חוק מס קנייה (טובין ושירותים), התשי"ב–1952.

יריב לוין: העברת סמכויות זו היא למשך תקופת כהונתו של ישראל כץ בתפקיד שר האוצר, ככל שהן נוגעות לתחום שמן הזית.

יריב לוין: יובהר כי הדרג המקצועי במשרד האוצר ימשיך למלא את התפקידים בעניינים המפורטים בהחלטה זו לצורך ביצוע סמכויות הנתונות לשר האוצר, כפי שהועברו בהחלטה זו, ובכלל זה הפצת תזכירי חוק.

יריב לוין: אדוני השר, בבקשה.

דוד אמסלם: אדוני היושב-ראש, חברי הכנסת, אני מתכבד להודיע כי בהתאם לסעיף 31(ב) לחוק-יסוד: הממשלה, החליטה הממשלה להעביר לשר דוד אמסלם – שזה אני – את סמכויות שר האוצר הבאות: 1.

דוד אמסלם: סמכויות שר האוצר לפי פקודת תעריף המכס והפטורים, 1937; 2.

דוד אמסלם: סמכויות שר האוצר לפי חוק מיסי מכס ובלו (שינוי התעריף), התש"ט–1949; 3.

דוד אמסלם: סמכויות שר אוצר לפי חוק מס קנייה (טובין ושירותים), התשי"ב–1952.

דוד אמסלם: העברת סמכויות זו היא למשך תקופת כהונתו של ישראל כץ בתפקיד שר אוצר, ככל שהן נוגעות לתחום שמן הזית.

דוד אמסלם: יובהר כי הדרג המקצועי במשרד האוצר ממשיך למלא תפקידים בעניינים המפורטים בהחלטה הזאת לצורך ביצוע הסמכויות הנתונות לשר האוצר, כפי שהועברו בהחלטה זו, ובכלל זה הפצת תזכירי חוק.

דוד אמסלם: בהתאם לסעיף 31(ב) לחוק-יסוד: הממשלה, מבקשת הממשלה את אישורה של הכנסת להחלטה זו.

דוד אמסלם: תודה.

יריב לוין: אדוני השר אמסלם, איך העניין הזה מסתדר עם הקביעה שטוב שם משמן טוב אינני יודע, אבל אנחנו, איך אומרים, נדרשים גם לעניין הזה.

יריב לוין: האם מישהו מחברי הכנסת שנוכחים במליאה מעוניין לדבר?

יריב לוין: יש אפשרות לקיים דיון בסעיף הזה.

יריב לוין: מאחר שאף אחד לא נרשם וגם איש מהנוכחים כאן איננו מעוניין, אז אנחנו עוברים להצבעה על הודעת הממשלה כפי שהקריא אותה השר אמסלם.

יריב לוין: אני אאפשר לחברי הכנסת שמקומם ביציע להצביע מכאן.

יריב לוין: אני אוסיף את קולותיכם.

קריאה: אפשר?

יריב לוין: כן, כן, אני אוסיף את קולותיכם עוד מעט.

יריב לוין: בבקשה, הצבעה.

יריב לוין: הצבעה מס' 1 בעד הודעת הממשלה – 4 נגד – אין נמנעים – אין הודעת הממשלה על העברת סמכויות משר האוצר לשר המקשר בין הממשלה לכנסת נתקבלה.

יריב לוין: מי מבקש להצביע?

יריב לוין: חבר הכנסת וטורי.

יריב לוין: חבר הכנסת שטרית – בעד; סגן השר קיש – בעד; חבר הכנסת ואטורי – בעד.

יריב לוין: אם כך, אנחנו עם שבעה קולות בעד, אין מתנגדים, אין נמנעים.

יריב לוין: אני קובע שהודעת הממשלה בהתאם לסעיף 31(ב) לחוק-יסוד: הממשלה בדבר ההחלטה להעביר לשר דוד אמסלם את סמכויות שר האוצר, בהיקף הסמכויות בנושאים ובהבהרות כפי שמסר השר אמסלם, התקבלה.

יריב לוין: חברות וחברי הכנסת, הודעה למזכירת הכנסת.

יריב לוין: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – מסקנות ועדת הכספים בעקבות דיונים מהירים בהצעות האלה: הצעתם של חברי הכנסת יוסף טייב, שלמה קרעי, יעקב טסלר ואלכס קושניר בנושא:

ירדנה מלר-הורוביץ: השבת שעות הטיפול לתלמידי המוכש"ר והעברת מתווה לתקציב שוויוני לגני חינוך מיוחד לתלמידי המוכש"ר; הצעתן של חברות הכנסת תמר זנדברג, תהלה פרידמן, אורלי פרומן, מרב מיכאלי וסונדוס סאלח בנושא: ההעלאה המתוכננת של גיל הפרישה לנשים.

ירדנה מלר-הורוביץ: תודה.

יריב לוין: תודה רבה.

יריב לוין: חברות וחברי הכנסת, אני מכריז בשלב זה על הפסקה, ואנחנו נודיע עשר דקות לפני שנחדש את ישיבת המליאה.

יריב לוין: הפסקה.

בשעה 16: << נושא >> מסמכים שהונחו על שולחן הכנסת << נושא >>

יריב לוין: חברות וחברי הכנסת, אני מחדש את הישיבה.

יריב לוין: הודעה למזכירת הכנסת.

יריב לוין: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת, לקריאה שנייה ולקריאה שלישית – הצעת חוק-יסוד: משק המדינה (תיקון מס' 11 והוראת שעה לשנת 2021), שהחזירה ועדת הכספים; הצעת חוק יסודות התקציב (תיקון מס' 53), התשפ"א–2020, שהחזירה ועדת הכספים; הצעת חוק לדחיית מועדי תשלומי מיסים והוראות לעניין מענקים בשל נגיף הקורונה החדש (תיקוני חקיקה), התשפ"א–2020, שהחזירה ועדת הכספים.

ירדנה מלר-הורוביץ: תודה.

יריב לוין: תודה רבה.

יריב לוין: [מס' מ/1382; דברי הכנסת, חוב' י"א, ישיבה 117; נספחות.

יריב לוין: ]

יריב לוין: חברות וחברי הכנסת, מונחים לפנינו למעשה ארבעה חוקים שהגיעו אלינו מוועדת הכספים.

יריב לוין: אנחנו נתחיל בדיון בהצעת חוק השכר הממוצע (הוראת שעה – נגיף הקורונה החדש), התשפ"א–2020, לקריאה השנייה ולקריאה השלישית.

יריב לוין: אני מזמין את יושב-ראש ועדת הכספים חבר הכנסת משה גפני להציג את הצעת החוק.

יריב לוין: בבקשה.

משה גפני: אדוני יושב-ראש הכנסת, כנסת נכבדה, אני מתכבד להביא בפני הכנסת, לקריאה השנייה ולקריאה השלישית, את הצעת חוק השכר הממוצע (הוראת שעה – נגיף הקורונה החדש), התשפ"א–2020.

משה גפני: הצעה זו היא הצעת חוק ממשלתית הקובעת כהוראת שעה כי בשנת 2021 השכר הממוצע לפי סעיפים 1 ו-2 לחוק הביטוח הלאומי לא יתעדכן אלא יהיה השכר הממוצע שחל בשנת 2020 ונקבע כבר בתחילתה.

משה גפני: שינויים בשוק העבודה שהתרחשו בעקבות משבר הקורונה, וכללו הפסקת העסקה של עובדים בשכר נמוך, השפיעו – עלייה חדה של נתוני השכר הממוצע שמחשבת הלשכה המרכזית לסטטיסטיקה.

משה גפני: גידול עודף זה אינו משקף למעשה את המצב הכלכלי במשק.

משה גפני: בעקבות זאת אנחנו הקפאנו את עליית השכר גם של חברי הכנסת, גם של השרים, גם של ראש הממשלה, גם של הנשיא וכו'.

משה גפני: השכר הממוצע המחושב לפי נתונים אלה לעניין סעיפים 1 ו-2 לחוק הביטוח הלאומי משמש בסיס לחישובים שונים, ובין השאר משפיע ישירות על סכומן של קצבאות מסוימות, כגון קצבת נפגעי גזזת ופוליו ותגמול לחסידי אומות העולם, וכן משפיע באופן עקיף על זכאויות שונות בכך שעל בסיסו נקבע מבחן הכנסה לקבלת קצבת נכות, סכום הכנסה שאינו מובא בחשבון לעניין קצבת נכות ולעניין גמלת הבטחת הכנסה ועוד עניינים רבים אחרים.

משה גפני: כמו כן משפיע השכר הממוצע שבחוק הביטוח הלאומי על תשלומי חובה שונים, וכך לדוגמה גביית דמי הביטוח בידי המוסד לביטוח לאומי הייתה קטנה עקב עליית השכר הממוצע, בשל השיעור המופחת של דמי ביטוח הנגבה עד לגובה של 60% מהשכר הממוצע.

משה גפני: העלייה החדה בשכר הממוצע שבחוק הביטוח הלאומי אמורה להביא גם לעלייה בגובה שכר המינימום לחודש, דבר שהיה גורר שרשרת של השפעות שבסופו של דבר היו עשויות להשפיע גם על תעריפים של תשלומים כגון ארנונה וחשמל.

משה גפני: הצעת החוק שלפני

משה גפני: כם מציעה למנוע את ההשפעות של עלייה חדה זו בשכר הממוצע, באופן ישיר ועקיף, על אוצר המדינה ובסופו של דבר גם על המשק כולו.

משה גפני: אזכיר כי בשל סיבה זו כבר חוקקה הכנסת את החוק שמנע את עדכון שכר חברי הכנסת לשנת 2021, וועדת הכספים אישרה תיקונים להחלטות בעניין שכר נשיא המדינה, השרים וסגניהם ונושאי משרה שיפוטית.

משה גפני: יצוין כי ככלל, הצעת החוק אינה נוגעת להוראות חקיקה שאינן מפנות לשכר הממוצע לפי חוק הביטוח הלאומי אלא לשכר הממוצע שמחושב לפי נתוני הלמ"ס, אך זאת, למעט עניין מסוים בחוק הפיצויים לנפגעי תאונות דרכים, שבו היה עשוי להיווצר פער בין שיטות החישוב השונות, ולכן נקבע מועד שקדם להשפעות הקורונה שלפיו יחושב השכר הממוצע בשתי השיטות.

משה גפני: במהלך הדיון וידאה ועדת הכספים כי אין בהצעת החוק כדי לפגוע בגמלאות המשולמות לפי חוק נכי רדיפות הנאצים, ונציגי משרד האוצר מסרו לוועדה כי לגבי גמלאותיהם חל מנגנון עדכון נפרד, כפי שחל מנגנון מיוחד לעניין עדכון גמלאות נכי צה"ל ומשפחות חללי צה"ל.

משה גפני: להצעת החוק הוגשה הסתייגות בנושא שאינו קשור להצעת החוק וכלל אינו נוגע לשכר הממוצע.

משה גפני: אני מבקש מהכנסת לדחות את ההסתייגות ולאשר את הצעת החוק בקריאה השנייה ובקריאה השלישית בנוסח שאישרה הוועדה.

משה גפני: תודה רבה, אדוני היושב-ראש.

יריב לוין: תודה רבה לחבר הכנסת משה גפני.

יריב לוין: כאמור, להצעת החוק הוגשה הסתייגות אחת, של חבר הכנסת אלכס קושניר.

יריב לוין: אמתין לו דקה או שתיים כדי שהוא יגיע, הוא בדרך.

יריב לוין: מאחר שעשינו שינוי של סדר-היום, אנחנו לא נמנע ממנו את האפשרות לדבר.

יריב לוין: נחכה לו עוד דקה או שתיים.

יריב לוין: רק אנא, אם אפשר, להודיע שוב שאנחנו ממתינים לו.

יריב לוין: לאחר הנמקת ההסתייגות אנחנו נוכל לעבור להצבעה, בהיעדר הסתייגויות נוספות או בקשות רשות דיבור.

יריב לוין: הוא מגיע?

יעקב ליצמן: אני יכול לדבר במקומו?

יריב לוין: אני מוכרח לומר לשר ליצמן שהוא יכול ללמד אותי הרבה שיעורים במה מותר ומה אסור בכנסת ממרום ניסיונו.

קריאה: לא הבנתי, מה הוא אמר?

יריב לוין: אני מניח שתשובתי לא נחוצה במקרה הזה.

ינון אזולאי: לא רוצים – – – עוד פעם בהצבעה – – – אז מנסים לגייס אנשים.

יריב לוין: אנחנו נחכה לו רגע, כי בכל זאת שינינו פה את הסדר, אז אני רוצה לאפשר לו להגיע.

יריב לוין: אנחנו מחכים לחבר הכנסת קושניר שינמק את ההסתייגות ונעבור להצבעה.

יעקב ליצמן: – – –

יריב לוין: אני אומר לאדוני שאני כבר לא יושב-ראש הקואליציה כמה שנים.

יעקב ליצמן: – – – ליושב-ראש הכנסת, 61 צריך.

יריב לוין: כן.

יריב לוין: לא לחוק הזה.

יריב לוין: לחוק הזה לא צריך.

משה גפני: אפשר להצביע?

יריב לוין: אנחנו מחכים לחבר הכנסת קושניר, שצריך לנמק את ההסתייגות, בגלל ששינינו את הסדר של החוקים.

קריאה: – – –

יריב לוין: אהה, הוא לא נמצא כאן בכלל.

יריב לוין: אם הוא לא בבניין אז אנחנו לא נוכל לחכות, כמובן, זה לא סביר.

יריב לוין: אם הוא בבניין, אנחנו נחכה שהוא יגיע.

יריב לוין: אוקיי, אני מבין שחבר הכנסת קושניר איננו בבניין.

יריב לוין: לפיכך, חברות וחברי הכנסת, נא לשבת כדי שאנחנו נוכל לעבור להצבעה.

קריאה: – – –

יריב לוין: לא, אני אצביע עליה בכל זאת.

יריב לוין: זה לא רלוונטי.

יריב לוין: רבותיי, נא לשבת, נא לשבת.

משה אבוטבול: – – –

יריב לוין: לא, אני אאפשר למי שמקומו למעלה להצביע מכאן, אין צורך, רק לשבת.

יריב לוין: אני רק מבקש שכל אחד ישב.

יריב לוין: נא לשבת גם למעלה ביציע.

יריב לוין: אנא, לשבת.

יריב לוין: אנא, לשבת.

יריב לוין: תודה רבה.

יריב לוין: אם כן, רבותיי, אנחנו עוברים להצבעה על הצעת חוק השכר הממוצע (הוראת שעה – נגיף הקורונה החדש), התשפ"א–2020.

יריב לוין: אנחנו מצביעים תחילה על סעיפים 1 ו-2 להצעת החוק כנוסח הוועדה, מאחר שאין להם הסתייגויות.

יריב לוין: הצבעה בקריאה השנייה, בבקשה.

יריב לוין: הצבעה מס' 2 בעד הסעיפים 1–2 – 23 נגד – אין נמנעים – אין סעיפים 1–2 נתקבלו.

יריב לוין: אני מוסיף את קולותיהם של חבר הכנסת כהנא, חבר הכנסת טסלר, חבר הכנסת פינדרוס, סגן השר קיש, חבר הכנסת ארבל וחבר הכנסת אזולאי – השר גלנט, העמדה לא עובדת?

יריב לוין: אוקיי – וחברת הכנסת פלוסקוב, כולם בעד, אני מבין, אלא אם מישהו יאמר משהו אחר.

יריב לוין: אז לפיכך, יש לנו 31 בעד, אין מתנגדים, אין נמנעים.

יריב לוין: אני קובע שסעיפים 1 ו-2 התקבלו בקריאה השנייה כנוסח הוועדה.

יריב לוין: אנחנו בכל זאת, לפנים משורת הדין ולמען הזהירות, נצביע על ההסתייגות של חבר הכנסת קושניר, למרות שהוא לא נמצא כאן, הסתייגות לאחר סעיף 2.

יריב לוין: הצבעה על ההסתייגות.

יריב לוין: הצבעה מס' 3 בעד ההסתייגות – אין נגד – 24 נמנעים – אין ההסתייגות של חבר הכנסת אלכס קושניר אחרי סעיף 2 לא נתקבלה.

יריב לוין: מי מבקש שאני אוסיף את קולו?

יריב לוין: חברי הכנסת אזולאי, ארבל, אייכלר, סגן השר קיש, חבר הכנסת פינדרוס, חבר הכנסת טסלר, חברת הכנסת פלוסקוב – זה לא עבד שם, אני מבין, חבר הכנסת גלנט.

יריב לוין: עבד או לא עבד? לא עבד.

יריב לוין: אז אתה רוצה להוסיף את קולך – להוסיף את קולו נגד.

יריב לוין: גם חבר הכנסת כהנא – להוסיף את הקול נגד.

יריב לוין: חבר הכנסת רול, הכול בסדר?

קריאה: – – –

יריב לוין: להוסיף נגד, חבר הכנסת כהנא, או מה לעשות?

מתן כהנא: הסתייגות.

יריב לוין: הסתייגות, חבר הכנסת כהנא.

יריב לוין: חבר הכנסת רול, אצלך זה עובד?

יריב לוין: הכול בסדר?

יריב לוין: מאה אחוז.

יריב לוין: אז יש לנו עוד תשעה קולות.

יריב לוין: לפיכך אנחנו עם 33 נגד, אין תומכים ואין נמנעים.

יריב לוין: לפיכך אני קובע שההסתייגות לא התקבלה, ומשכך החוק התקבל בקריאה השנייה כנוסח הוועדה.

יריב לוין: אנחנו עוברים להצבעה בקריאה שלישית על הצעת חוק השכר הממוצע (הוראת שעה – נגיף הקורונה החדש), התשפ"א–2020.

יריב לוין: הצבעה.

יריב לוין: הצבעה מס' 4 בעד החוק – 25 נגד – אין נמנעים – אין.

יריב לוין: חוק השכר הממוצע (הוראת שעה – נגיף הקורונה החדש), התשפ"א–2020, נתקבל.

יריב לוין: אני מוסיף את קולותיהם של חברי הכנסת אזולאי, אייכלר, ארבל, פינדרוס, טסלר; סגן השר קיש, להוסיף גם אותך, אני מניח; פלוסקוב, השר גלנט – זה הכול, כפי שאני רואה מכאן.

יריב לוין: אני מוסיף את קולותיכם, אני מבין, בעד, אלא אם מישהו יאמר לי אחרת, זאת אומרת, יש לנו 33 בעד, אין מתנגדים, אין נמנעים.

יריב לוין: לפיכך, אני קובע שהצעת חוק השכר הממוצע (הוראת שעה – נגיף הקורונה החדש), התשפ"א–2020, התקבלה בקריאה השלישית, ונכנסה לספר החוקים.

יריב לוין: [מס' כ/861; דברי הכנסת, חוב' י"א, ישיבה 116; נספחות.

יריב לוין: ]

יריב לוין: מכאן אנחנו עוברים להצעת החוק הבאה – הצעת חוק לדחיית מועדי תשלומי מיסים והוראות לעניין מענקים בשל נגיף הקורונה (תיקוני חקיקה), התשפ"א–2020.

יריב לוין: אני מזמין את יושב-ראש ועדת הכספים חבר הכנסת משה גפני להציג את הצעת החוק.

יריב לוין: להצעת החוק לא הוגשו הסתייגויות אבל כן הוגשו בקשות רשות דיבור.

יריב לוין: בבקשה, חבר הכנסת גפני.

משה גפני: אדוני היושב-ראש, אני מתכבד להביא בפני הכנסת לקריאה שנייה ושלישית את הצעת חוק לדחיית תשלומי מיסים והוראות לעניין מענקים של נגיף הקורונה החדש (תיקוני חקיקה), התשפ"א– 2020.

משה גפני: הצעת חוק זו מקורה בהצעת חוק פרטית שיוזמיה הם אנוכי וחבר הכנסת יעקב אשר, אולם מרגע שהצעת החוק עברה להכנה לקריאה ראשונה בוועדת הכספים היא הפכה להיות הצעה של ועדת הכספים, וכוללת תיקונים רבים בנושאי פתרונות לבעיות שהוועדה זיהתה ביחס למענקים ולהקלות שנדרשים בתקופת הקורונה.

משה גפני: הצעת החוק כוללת שלוש הוראות: ההוראה הראשונה היא הארכת המועדים לעניין הגשת בקשות למענקים עד 31 בינואר 2021.

משה גפני: הוראה זו תחול גם ביחס למועדים שכבר פקעו ותאפשר הגשת בקשות למענקים גם ביחס אליהם.

משה גפני: ההוראה השנייה עניינה הארכת התקופה לדחיית תשלום מס רכישה למשפרי דיור כך שתשלום המס שאמור להיעשות 18 חודשים לאחר רכישת הדירה החדשה יתארך ככל שהמועדים חלו בתקופה שממרץ 2020 עד יוני 2021.

משה גפני: בעניין זה התגלעו ויכוחים עם נציגי משרד האוצר, שביקשו במקור לקבוע תקופה קצרה יותר, אך הוועדה סברה שנכון יהיה להצמיד את התקופות למועדי תקופת משבר הקורונה, ובסופו של דבר שר האוצר תמך בהצעה.

משה גפני: הצעת חוק זו עברה בקריאה הראשונה ב-70 חברי כנסת בשל כך שמשרד האוצר ציין כי לדחיית תשלום מס הרכישה יש עלות תקציבית, אך בדיון בוועדה לקריאה השנייה והשלישית ציינה נציגת משרד האוצר שיימצא לה מקור תקציבי, ולפיכך ההצעה שבפניכם איננה תקציבית.

משה גפני: ההוראה השלישית עניינה זכאותו של חייל משוחרר למענק עבור עבודה מועדפת, כך שכל חייל שהשתחרר בשנת 2020 ייחשב לחייל הזכאי לדמי אבטלה לצורך קבלת המענק, ותוארך התקופה שבה חייל משוחרר יוכל לעבוד בעבודה מועדפת על מנת להיות זכאי למענק כך שתעמוד על חצי שנה בתוך שלוש שנים מיום השחרור במקום שנתיים.

משה גפני: להצעת חוק זו לא הוגשו הסתייגויות, ואבקשכם לאשרה בנוסח שאישרה הוועדה.

משה גפני: תודה רבה.

יריב לוין: תודה רבה ליושב-ראש ועדת הכספים.

יריב לוין: כאמור, להצעת החוק אין הסתייגויות, אבל ישנן בקשות רשות דיבור.

יריב לוין: חברת הכנסת מרב מיכאלי – איננה; חבר הכנסת אביגדור ליברמן – איננו; חבר הכנסת עודד פורר – איננו; חבר הכנסת יבגני סובה – איננו; חבר הכנסת אלי אבידר – איננו; חברת הכנסת יוליה מלינובסקי – איננה; חבר הכנסת חמד עמאר – איננו; חבר הכנסת אלכס קושניר – איננו; חבר הכנסת איימן עודה – איננו; חבר הכנסת אנטאנס שחאדה – איננו; חבר הכנסת אחמד טיבי – איננו; חבר הכנסת מנסור עבאס – איננו; חברת הכנסת עאידה תומא סלימאן – איננה; חבר הכנסת ווליד טאהא – איננו; חבר הכנסת עופר כסיף – איננו; חברת הכנסת היבה יזבק – איננה; חבר הכנסת אוסאמה סעדי – איננו; חבר הכנסת יוסף ג'בארין – איננו; חבר הכנסת סעיד אלחרומי – איננו; חבר הכנסת ג'אבר עסאקלה – איננו; חבר הכנסת סמי אבו שחאדה – איננו; חברת הכנסת סונדוס סאלח – איננה; חברת הכנסת אימאן ח'טיב יאסין – איננה; חבר הכנסת שלמה קרעי – נמצא, מוותר.

יריב לוין: אם כך, חברות וחברי הכנסת, נא לשבת.

יריב לוין: אני אאפשר למי שמקומו למעלה להצביע כאן, מהמליאה.

יריב לוין: נא לשבת במקום.

יריב לוין: אנא, לשבת.

יריב לוין: חברי הכנסת טייב, יוגב, נא לשבת, בבקשה, כדי שנוכל להתחיל בהצבעה.

יריב לוין: חבר הכנסת אזולאי, אנא, לשבת.

יריב לוין: אם כן, רבותיי, אנחנו עוברים להצבעה על הצעת חוק לדחיית מועדי תשלומי מיסים והוראות לעניין מענקים בשל נגיף הקורונה החדש (תיקוני חקיקה), התשפ"א–2020, בקריאה השנייה, כנוסח הוועדה.

יריב לוין: הצבעה.

יריב לוין: הצבעה מס' 5 בעד סעיפים 1–3 – 25 נגד – אין נמנעים – אין סעיפים 1–3 נתקבלו.

יריב לוין: אני מוסיף את קולותיהם של חברי הכנסת ארבל, אזולאי, פינדרוס, אם ראיתי נכון – לא – חבר הכנסת טסלר, חברת הכנסת פלוסקוב.

יריב לוין: השר גלנט, העמדה עובדת?

יריב לוין: לא עובדת.

יריב לוין: אתה מבקש להצביע – גם את קולו של השר גלנט, בעד, וחבר הכנסת קרעי.

יריב לוין: אם כך, עוד שישה, נכון?

יריב לוין: אז יש לנו 31 בעד, אין מתנגדים, אין נמנעים.

יריב לוין: אני קובע שהצעת החוק התקבלה בקריאה השנייה.

יריב לוין: מכאן אנחנו עוברים להצבעה בקריאה השלישית על הצעת חוק לדחיית מועדי תשלומי מיסים והוראות לעניין מענקים בשל נגיף הקורונה החדש (תיקוני חקיקה), התשפ"א–2020.

יריב לוין: הצבעה בקריאה השלישית, בבקשה.

יריב לוין: הצבעה מס' 6 בעד החוק – 25 נגד – אין נמנעים – אין חוק לדחיית מועדי תשלומי מיסים והוראות לעניין מענקים בשל נגיף הקורונה החדש (תיקוני חקיקה), התשפ"א–2020, נתקבל.

יריב לוין: אני מוסיף את קולותיהם של חברי הכנסת ארבל, אזולאי, האוזר, טסלר, קרעי, פלוסקוב, והשר גלנט?

יריב לוין: גם השר גלנט – כולם בעד, נכון, חבר הכנסת האוזר?

יריב לוין: גם אתה בעד.

יריב לוין: אם כך, 32 בעד, אין מתנגדים, אין נמנעים.

יריב לוין: אני קובע שהצעת החוק לדחיית מועדי תשלומי מיסים והוראות לעניין מענקים בשל נגיף הקורונה החדש (תיקוני חקיקה), התשפ"א–2020, התקבלה בקריאה השלישית, ונכנסה לספר החוקים.

יריב לוין: אדוני יושב-ראש הקואליציה, האם אתם ערוכים ומבקשים לעבור לדיון בחוק-יסוד: משק המדינה?

יריב לוין: איפה יושב-ראש הקואליציה?

יריב לוין: אני מציע שיקראו לו, כדי שאנחנו נדע אם להתחיל בדיון או לא.

יריב לוין: אני מבקש לקרוא הנה ליושב-ראש הקואליציה או לשר המקשר – שאחד מהם יאמר אם הם מבקשים להתחיל בדיון או לא, שאם לא כן נעשה הפסקה.

יריב לוין: אדוני יושב-ראש הקואליציה, אתה מבקש שנעבור לדיון בהצעת חוק-יסוד: משק המדינה או שנעשה כרגע הפסקה?

יריב לוין: זו החלטה שלכם.

יריב לוין: רבותיי, אני מבקש רק לדעת, רוצים להתחיל או לא?

יריב לוין: זה החלטה שלך.

יריב לוין: אני יכול גם לעשות הפסקה של חצי שעה, אני רק צריך לדעת מה רוצים לעשות.

יריב לוין: רבותיי, מה רוצים לעשות?

יריב לוין: אני לא יכול לחכות יותר מדי.

משה גפני: – – –

יריב לוין: לא, אני מבין שצריך לעשות קודם את משק המדינה.

יריב לוין: אדוני יושב-ראש הקואליציה, מה אתה רוצה?

יריב לוין: הפסקה של חצי שעה?

יריב לוין: מה רוצים?

מכלוף מיקי זוהר: תתחיל.

מכלוף מיקי זוהר: [מס' מ/1380; דברי הכנסת, חוב' י"א, ישיבה 117; נספחות.

מכלוף מיקי זוהר: ]

יריב לוין: אוקיי.

יריב לוין: אם כן, אנחנו עוברים להצעת חוק-יסוד: משק המדינה (תיקון מס' 11 והוראת שעה לשנת 2021), לקריאה השנייה וקריאה השלישית.

יריב לוין: להצעת החוק אין הסתייגויות, אבל כן הוגשו בקשות רשות דיבור.

יריב לוין: אני מזמין את יושב-ראש ועדת הכספים חבר הכנסת משה גפני להציג את הצעת החוק.

יריב לוין: בבקשה.

קריאה: – – –

יריב לוין: שידברו, כן.

יריב לוין: איפה חבר הכנסת ארבל, שיחליף אותי?

משה גפני: אדוני היושב-ראש, כנסת נכבדה, אני מתכבד להביא בפני הכנסת לקריאה השנייה ולקריאה השלישית את הצעת חוק-יסוד: משק המדינה (תיקון מס' 11 והוראת שעה לשנת 2021).

משה גפני: הצעת החוק שבפניכם מסדירה את ההוראות שיחולו לגבי תקציב ההמשכי.

משה גפני: סעיף 3ב לחוק-יסוד: משק המדינה קובע את ההוראות החלות בשנה שבה לא התקבל חוק תקציב לפני תחילתה של שנת הכספים.

משה גפני: לפי הסעיף, בתקופה זו רשאית הממשלה להוציא בכל חודש סכום השווה לחלק ה-12 מהתקציב השנתי הקודם, בתוספת הצמדה למדד המחירים לצרכן – תקציב המשכי.

משה גפני: התקציב ההמשכי מנוהל על ידי החשב הכללי במשרד, וגם סדר חלוקתו קבוע בחוק-היסוד: קודם כול קיום התחייבויות של המדינה מכוח חוק, חוזים ואמנות, וביתרה הממשלה תשתמש רק להפעלת שירותים חיוניים ופעולות שנכללו בחוק התקציב הקודם.

משה גפני: הצעות החוק שבפני

משה גפני: כם מהוות המשך לדיונים שקיימה ועדת הכספים משנת 2015 ואילך בנוגע לתקציב המשכי ממושך, וכן לדיונים שקיימה על תיקון מס' 50 לחוק-יסוד: הכנסת, אשר במקור הובא כתיקון קבוע ולבסוף הוחלט לבוחנו בשנת 2020 על מנת לגבש תיקון קבוע.

משה גפני: הצעת חוק-יסוד: משק המדינה מעגנת את התיקון הקבוע שדובר עליו.

משה גפני: במקור, הצעת החוק הממשלתית קבעה שהעדכון לתקציב ההמשכי יהיה ממוצע של שלושת המדדים של שלוש השנים שקדמו לשנת התקציב ההמשכי.

משה גפני: בדיוני הוועדה ציינו גם נציגי אגף התקציבים וגם החשב הכללי כי עדכון מסוג זה לא יאפשר למשרדי הממשלה להתנהל באופן סביר בתקופת התקציב ההמשכי.

משה גפני: לפיכך החליטה הוועדה, בתיאום עם שר האוצר, לקבוע מנגנון עדכון של שיעור הגידול באוכלוסייה, המכונה "טייס אוטומטי".

משה גפני: תיקון מסוג זה יאפשר התנהלות בהתאם לסדרי העדיפויות הקבועים בחוק-היסוד מתוך ריסון תקציבי, כפי שנעשה בתקציב המשכי מצד אחד, וכן בלא שתהיה פגיעה בשירותים שמשרדי הממשלה מספקים בתקופת התקציב ההמשכי.

משה גפני: בדיוני הוועדה הוסיפה הוועדה דיווח של משרד האוצר לוועדה באמצעות הנחת תוכנית הכוללת את פירוט הוצאות הממשלה הצפויות והמתוכננות לא יאוחר מחודש מתחילת שנת התקציב ההמשכי.

משה גפני: כמו כן נקבע כי שינוי בסכומים שבתוכנית בשיעור העולה על 10% יובא לאישור ועדת הכספים.

משה גפני: התיקון האמור הוא תיקון קבוע, והוא הובא בעקבות הניסיון שנצבר ביחס לתקציבים ההמשכיים בשנים האחרונות, ובין היתר בשל כך ששנת 2021 היא שנה שתתנהל לפי תקציב המשכי המבוסס על תקציב 2019.

משה גפני: כמו כן, הצעת חוק-היסוד כוללת הוראת שעה לעניין קופסאות הקורונה למימון ההוצאות הדרושות להתמודדות עם משבר הקורונה בשנת 2021.

משה גפני: בשנת 2020 תיקנה הכנסת את חוק-יסוד: משק המדינה בכמה תיקונים שמטרתם הייתה לקבוע סכומים לצורך התמודדות עם משבר הקורונה.

משה גפני: עתה נדרש להוסיף לסכומים אלה סכומים נוספים לתשלומים לעניין מענקי הקורונה, תחום הבריאות, היערכות משרד החינוך ושיפוי המוסד לביטוח לאומי.

משה גפני: אדוני היושב-ראש, הצעת חוק זו היא הצעה חשובה מאוד, שתאפשר התנהלות תקציבית סבירה בשנת 2021 ובכל שנת תקציב המשכי מעתה ואילך.

משה גפני: להצעת החוק לא הוגשו הסתייגויות, ואבקש מהמליאה להצביע עליה כנוסח הוועדה.

משה גפני: אני מדגיש וחוזר ומדגיש: זה רע מאוד שאין תקציב.

משה גפני: זו מציאות שמקשה על המשק, על משרדי הממשלה, על כל מה שנלווה.

משה גפני: היה מאוד קשה היום בוועדת הכספים להעביר את החוק הזה, אבל אם אין את החוק הזה, המצב הוא קטסטרופה.

משה גפני: לכן, כפי שאמרתי, אני מבקש את אישור המליאה להצעת חוק-היסוד הזאת, שנדרשים כדי לאשרה 61 חברי כנסת.

משה גפני: תודה רבה.

משה ארבל: תודה רבה ליושב-ראש ועדת הכספים חבר הכנסת הרב משה גפני.

משה ארבל: ובכן, להצעת חוק זו לא הוגשו הסתייגויות, אך ישנן בקשות רשות דיבור.

משה ארבל: חברת הכנסת מרב מיכאלי – אינה נוכחת; חבר הכנסת ניצן הורוביץ – אינו נוכח; חברת הכנסת תמר זנדברג – אינה נוכחת; חבר הכנסת יאיר גולן – אינו נוכח; חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; חבר הכנסת אלי אבידר – אינו נוכח; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח; חבר הכנסת אלכס קושניר – אינו נוכח; חבר הכנסת איימן עודה – אינו נוכח; חבר הכנסת אנטאנס שחאדה – אינו נוכח; חבר הכנסת אחמד טיבי – אינו נוכח; חבר הכנסת מנסור עבאס – אינו נוכח; חברת הכנסת עאידה תומא סלימאן – אינה נוכחת; חבר הכנסת ווליד טאהא – אינו נוכח; חבר הכנסת עופר כסיף – אינו נוכח; חברת הכנסת היבה יזבק – אינה נוכחת; חבר הכנסת אוסאמה סעדי – אינו נוכח; חבר הכנסת יוסף ג'בארין – אינו נוכח; חבר הכנסת סעיד אלחרומי – אינו נוכח; חבר הכנסת ג'אבר עסאקלה – אינו נוכח; חבר הכנסת סמי אבו שחאדה – אינו נוכח; חברת הכנסת סונדוס סאלח – אינה נוכחת; חברת הכנסת אימאן ח'טיב יאסין – אינה נוכחת; חבר הכנסת יאיר לפיד – אינו נוכח; חבר הכנסת משה יעלון – אינו נוכח; חבר הכנסת מאיר כהן – אינו נוכח; חבר הכנסת עפר שלח – אינו נוכח; חברת הכנסת אורנה ברביבאי – אינה נוכחת; חברת הכנסת קארין אלהרר – אינה נוכחת; חבר הכנסת יואל רזבוזוב – אינו נוכח; חבר הכנסת אלעזר שטרן – אינו נוכח; חבר הכנסת מיקי לוי – אינו נוכח; חברת הכנסת ע'דיר כמאל מריח – אינה נוכחת; חבר הכנסת רם בן ברק – אינו נוכח; חבר הכנסת יואב סגלוביץ' – אינו נוכח; חבר הכנסת בועז טופורובסקי – אינו נוכח; חברת הכנסת אורלי פרומן – אינה נוכחת; חבר הכנסת אנדרי קוז'ינוב – אינו נוכח; חבר הכנסת עידן רול – אינו נוכח; חבר הכנסת יוראי להב הרצנו – אינו נוכח.

משה ארבל: חבר הכנסת בצלאל סמוטריץ' – יעלה ויבוא.

משה ארבל: חמש דקות לרשות אדוני.

בצלאל סמוטריץ': אדוני היושב-ראש, חבריי השרים, חבריי חברי הכנסת, אנחנו נצביע בעד הצעת החוק הזאת, כפי שהצבענו עליה היום בעד בוועדת הכספים.

בצלאל סמוטריץ': נשארנו גם בשעה המאוחרת הזאת כדי לוודא שיהיו 61 אצבעות להצעה.

בצלאל סמוטריץ': למרות שאנחנו אופוזיציה, יש לנו אחריות למדינת ישראל, לאזרחי ישראל.

בצלאל סמוטריץ': זה עצוב שאנחנו צריכים היום, אדוני היושב בראש, לתקן את הנזקים שחוסר האחריות של נתניהו וגנץ, שלא הצליחו להעביר תקציב במשך כל כך הרבה חודשים – הנזקים, שאגב, נגרמים; אנחנו לא מבטלים אותם לחלוטין, אנחנו מצמצמים קצת את הנזקים, הופכים את זה לרע במיעוטו – חוסר האחריות של אי-העברת תקציב המדינה לשנת 2020 ו-2021 למניינם בתקופת משבר כלכלי כל כך קשה, על המשמעויות של זה לוודאות, ליציבות, לתוכניות העבודה, לתוכניות ההאצה, ליכולת לצאת מן המשבר, לדירוג של מדינת ישראל בכלכלות העולמיות וליכולת של מדינת ישראל להמשיך ולספק את השירותים הבסיסים ביותר לאזרחי ישראל.

בצלאל סמוטריץ': מה שאנחנו עושים היום, בהתאמות של התקציב ההמשכי, זה לוודא שאחרי שהממשלה והכנסת נענשו – כן, וכך ראוי; ממשלה וכנסת שלא מעבירות תקציב מתפזרות – אזרחי ישראל לא ייענשו.

בצלאל סמוטריץ': זה המינימום, כדי שילדים לא ייזרקו לרחובות, כדי שעובדים יקבלו משכורת ויביאו לחם הביתה, כדי שעמותות וארגונים חברתיים לא ייסגרו, כדי שמוסדות חינוך ימשיכו לפעול, כדי שעובדי המגזר הציבורי יקבלו שכר.

בצלאל סמוטריץ': זאת האחריות שאנחנו כאופוזיציה מגלים, מה שאתם בקואליציה לא הצלחתם – להתעלות מעל החשבונות והשיקולים הפוליטיים, האישיים, הצרים, הקטנוניים, כדי להסתכל בעיניים של אזרחי מדינת ישראל ולוודא שהברית הזאת, ההסכם הכתוב הזה – לא הלא-כתוב – שבין מדינה לאזרחיה, בין ממשלה לאזרחיה, מתקיים.

בצלאל סמוטריץ': עבדנו קשה, אדוני היושב-ראש, ביומיים האחרונים בוועדת הכספים, בהובלה יוצאת מהכלל של חבר הכנסת גפני ובשיתוף פעולה נהדר של שר האוצר ואנשי משרדו, כדי לוודא שמה שחייב להימשך בתקציב ההמשכי הזה יימשך.

בצלאל סמוטריץ': נלחמנו באמת מקצה לקצה, ימין ושמאל, בלי הבחנה, על כספי התמיכות, שנפגעו מאוד בשנה שעברה – איכשהו ארגונים עוד שרדו אחרי שסבלו את כל הנזקים הגדולים של הקורונה ושל היעדר תקציב – שיוכלו להמשיך לקבל.

בצלאל סמוטריץ': היו המון המון ויכוחים מול אנשי המקצוע, מול המשפטנים.

בצלאל סמוטריץ': הינה, אנחנו יושבים היום בכנסת, כנסת ישראל, המחוקק.

בצלאל סמוטריץ': יושב היועץ המשפטי של משרד האוצר ומסביר לנו שאנחנו לא מוסמכים לעשות את זה כי יש נוהל יועץ משפטי לממשלה – הנחיות יועץ על כספים קואליציוניים.

בצלאל סמוטריץ': אמרתי לו: תגיד לי, יש מקום אחד בחוק שמוזכרת איזושהי הבחנה בין בסיס תקציב לכסף קואליציוני?

בצלאל סמוטריץ': ילד שמקבל סנדוויץ', כתוב לו על הטיקט של הסנדוויץ': הסנדוויץ' שלך ממומן מבסיס תקציב, או מכסף קואליציוני?

בצלאל סמוטריץ': הרציונל של תקציב המשכי אומר: סדרי העדיפויות שנקבעו על ידי הממשלה היוצאת יעמדו בתוקפם עד שתבוא ממשלה אחרת ותשנה אותם.

בצלאל סמוטריץ': אין שום בסיס להבחנה מה מקור התקציבים האלה.

בצלאל סמוטריץ': וכפי שאמרתי, תבוא ממשלה ותחליט שהיא לוקחת מהילד את הסנדוויץ' כדי לתת משהו אחר – זו זכותה לשנות סדרי עדיפויות, אבל כל עוד נקבעו סדרי עדיפויות על ידי הממשלה האחרונה שקיבלה את אמון הכנסת והעם והייתה לגיטימית וקבעה סדר עדיפויות, זה מה שיימשך; כן, כדי שילדים יקבלו סנדוויצ'ים, כדי שמורים יקבלו משכורת, כדי שעובדי רווחה יקבלו משכורת, כדי שמוסדות לנוער בסיכון ימשיכו לתפקד, כדי שתלמידי הישיבות ואברכים שתורתם אומנותם ימשיכו לקבל מלגות והר"מים שלהם ימשיכו לקבל משכורות והישיבות לא ייסגרו.

בצלאל סמוטריץ': ואני חוזר ואומר: זה חוסר האחריות של הקואליציה הזאת שלא, באמת, לא שמה את מדינת ישראל ואת אזרחיה בראש סולם העדיפויות ולא העבירה את התקציב.

בצלאל סמוטריץ': ואני שמח, כן, אני גאה באחריות שאנחנו מגלים היום כאופוזיציה.

בצלאל סמוטריץ': ואגב, אין פה 61 אצבעות לקואליציה, תשימו לב.

בצלאל סמוטריץ': אין פה 61 למה שהיה פעם קואליציה, ממשלת אחדות.

בצלאל סמוטריץ': על קולות האופוזיציה, שלוקחת אחריות על מדינת ישראל, על אזרחיה, על מפעליה, על ילדיה, על מוריה, על חייליה, על בעלי עסקיה ופרנסתם – האופוזיציה, שלוקחת את האחריות שלא לקחה הקואליציה, היא שתעביר את החוק הזה.

בצלאל סמוטריץ': אני מאוד מקווה שהציבור ידע לבוא חשבון עם מי שלא דופק לו חשבון וייתן את הכוח למי שבאמת מסתכל על אזרחי ישראל, כדי שתקום כאן ממשלה טובה אחרי הבחירות, כדי שיעבור כאן תקציב טוב, ומהר, ומדינת ישראל תוכל לצאת מן המשבר הזה, ואזרחי ישראל, אני מאוד מאוד מקווה, לא יעברו שוב – אמרתי, גפני, כשלא היית פה, פרגנתי לך על הניווט.

בצלאל סמוטריץ': החמאתי לך על הניווט היוצא מן הכלל ביומיים האחרונים.

משה ארבל: מחמאות לא נחשבות בזמנים.

בצלאל סמוטריץ': אני רוצה – כן.

בצלאל סמוטריץ': אני אומר, גפני יודע.

בצלאל סמוטריץ': אני באתי אליו בטענות לא מעט.

בצלאל סמוטריץ': הרי בסוף הוא בקואליציה.

בצלאל סמוטריץ': הוא זעק מרה על זה שאין תקציב, אבל הוא אחראי לזה כמו כל הקואליציה.

בצלאל סמוטריץ': אבל לשבחו ייאמר שהוא הוביל את זה עכשיו, לא ויתר – לא ויתר למשפטנים, לא ויתר לפקידים ולאנשי החשב הכללי ווידא שמה שחייב להימשך יימשך.

בצלאל סמוטריץ': צריך להבין, מדינה לא יכולה לעמוד מלכת.

בצלאל סמוטריץ': אין דבר כזה.

בצלאל סמוטריץ': יש אנשים מאחורי המושג הזה שנקרא ממשלה.

מכלוף מיקי זוהר: ינון, אתה עולה לדבר?

משה גפני: – – –

בצלאל סמוטריץ': כן, נכון.

בצלאל סמוטריץ': גם זה היה תיקון גדול שהובא.

משה ארבל: תודה.

בצלאל סמוטריץ': פה אני נותן לחבר הכנסת שלמה קרעי וליושב-ראש גפני, והצטרפנו לזה כולנו כבר חודשים חודשים חודשים, וגם את 55 מיליון השקלים האלה חוקקנו כאן.

משה ארבל: עלול להיות לו פריימריז.

משה ארבל: עדיף שלא תחמיא לו.

בצלאל סמוטריץ': לא.

בצלאל סמוטריץ': אני לא לוקח קרדיטים של מה שלא לי.

בצלאל סמוטריץ': אני בעיקר כועס.

בצלאל סמוטריץ': באמת, הקרדיטים הם של אחרים.

בצלאל סמוטריץ': אני בעיקר – אני לא כועס אפילו, אני מבואס, באמת מבואס – ואמרתי את זה ביום של פיזור הכנסת – שלא הצליחה הקואליציה הזאת להתעלות מעל כל הפוליטיקה, לשים באמת מול העיניים את אזרחי ישראל ואת הצרכים שלהם, להעביר את התקציב.

בצלאל סמוטריץ': אחר כך תריבו, תלכו ותעשו מה שאתם רוצים.

בצלאל סמוטריץ': אל תשאירו מדינה בלי תקציב.

משה ארבל: תודה רבה.

בצלאל סמוטריץ': אני שמח שאנחנו ממזערים עוד את הנזק הזה, ומאוד מקווה שלא נצטרך לעשות את זה שוב.

בצלאל סמוטריץ': תודה.

משה ארבל: תודה רבה לחבר הכנסת בצלאל סמוטריץ'.

משה ארבל: חבר הכנסת קטי שטרית – אינה נוכחת.

משה ארבל: חבר הכנסת שלמה קרעי – יעלה ויבוא.

משה ארבל: חמש דקות לרשות אדוני.

משה ארבל: בבקשה.

שלמה קרעי: אדוני היושב-ראש – כן, מיקי?

קריאה: – – –

שלמה קרעי: אה, קצר?

שלמה קרעי: אוקיי.

שלמה קרעי: אדוני היושב-ראש, כנסת נכבדה, יושב-ראש הקואליציה ביקש קצר, אז אני אעבור לעיקרם של הדברים.

משה ארבל: "ויאמר לקוצרים ה' עמכם".

שלמה קרעי: כן.

שלמה קרעי: ראשית, יש נושא חשוב, לפני שניגש לפרטי הצעת החוק הזאת.

שלמה קרעי: כבא כוח סיעת הליכוד וכחבר בנשיאות ועדת הבחירות המרכזית, אנחנו שוקדים בימים אלו שעות ארוכות בדיונים בוועדת הבחירות ובוועדת החוקה, לטובתכם, אזרחי ישראל, ולמען השמירה על טוהר הבחירות.

שלמה קרעי: הגענו להישגים משמעותיים, חלקם יוצאים מן הכוח אל הפועל ובחלקם מנענו מהתרחשויות ומתהליכים מסוכנים לצאת אל הפועל.

שלמה קרעי: כך, למשל, לא יהיו בשום פנים ואופן קלפיות ניידות, שהן פתח נרחב לזיופים ולאי-סדרים; לא יהיו בחירות על פני כמה ימים – הבחירות יימשכו ביום אחד, ללא שום שינוי בלוחות הזמנים.

שלמה קרעי: כל העניין שיוצא עכשיו, של מתחמי הצבע וסע – אלה מתחמים מאובטחים, שהקלפי בהם לא תזוז בשום פנים ואופן.

שלמה קרעי: היא תהיה צמודה לחברי ועדת הקלפי, מפקח עם מצלמה בכל קלפי יהיה בכל רחבי הארץ, ונקבל סריקה מלאה של פרוטוקולים בתוך 48 שעות.

שלמה קרעי: בכל מקרה, עם או בלי בחירות, במפלגות "רק לא ביבי" ימשיכו להתעסק בפוליטיקה קטנה, ואנחנו נעסוק בחיים עצמם, לטובת אזרחי ישראל.

שלמה קרעי: היום בוועדת הכספים אישרנו – תיקנו בקצת, לא הרבה, אפליה ארוכת שנים נגד מוסדות המוכש"ר – המוכר שאינו רשמי – שהם לא חלק מהזרמים המרכזיים, ונתנו להם 56 מיליון שקל על שנת 2020.

שלמה קרעי: שוב, זה תיקון קטן, לא מספיק בכלל.

שלמה קרעי: אין שום סיבה – כמו שתיקנו את החינוך המיוחד במוכר שאינו רשמי והשווינו את התנאים לחינוך הרשמי, גם כאן אותו דבר, אנחנו נשווה את המוכר שאינו רשמי לשאר ילדי ישראל.

שלמה קרעי: אין שום סיבה שילדים יופלו בגלל שהם משויכים או מתחנכים בחינוך כזה או אחר.

שלמה קרעי: הארכנו תוקף לפטור ממס רכישה וממס שבח עד יוני 2021.

שלמה קרעי: למעשה, כל אלו שלא מצליחים למכור את הדירה שלהם בתקופת הקורונה, מ-1 במרץ 2020 ועד 30 ביוני 2021, כל התקופה הזאת לא תבוא בחשבון במניין הפטור ממס רכישה וממס שבח למי שהתקופה שלו מסתיימת בתוך התקופה הזאת.

שלמה קרעי: זו בשורה גדולה למי שמנסים למכור את הדירה ורוצים שהם יורידו משמעותית, הנחות משמעותיות, בגלל תקופת הקורונה, והדבר הזה גורם להפסדים למי ששיפרו דיור, ואנחנו עכשיו נתנו להם הגנה עד לתום המשבר הזה.

שלמה קרעי: דבר נוסף – השגנו התחייבות שבחוק הבא שיגיע, חוק המענקים המעודכן, שיגיע בימים הקרובים, יינתן פטור מארנונה גם לעסקים חדשים, שנפתחו בשנת 2020, וגם זאת בשורה גדולה שאנחנו עובדים עליה תקופה הארוכה בוועדת הכספים.

שלמה קרעי: כמו שאמרתי, בזמן שמפלגות "רק לא ביבי" מתעסקות בינן לבין עצמן, נפתחות עוד ועוד – כמו שבירך אליהו הנביא את אותה העיר שלא כיבדה אותו ואמר להם: אני מברך אתכם שכולכם תהיו ראשים וחשובים, אז אנחנו רואים עכשיו שבשמאל כולם רוצים להיות ראשים וחשובים.

שלמה קרעי: אנחנו מאחלים הצלחה לכל הצדדים, שייפתחו כמה שיותר מפלגות.

שלמה קרעי: אנחנו, בעזרת השם, נלך לבחירות האלה בראשות נתניהו, מאוחדים עם מפלגת הליכוד, וננצח בבחירות האלה.

שלמה קרעי: תקום כאן סוף-סוף ממשלת ימין יציבה וטובה.

שלמה קרעי: אדוני היושב-ראש, קראנו בפרשת השבוע שעברו שנתיים רעב ובוטלה הגזרה.

שלמה קרעי: גם אנחנו, מאז פיזור הכנסת לפני שנתיים, סבלנו מספיק.

שלמה קרעי: הגיע הזמן שתקום כאן – שאזרחי ישראל ידעו:

שלמה קרעי: פתק שהם שמים בקלפי לאלו שיכולים להקים ממשלה עם כל חבורת "רק לא ביבי" – זאת ממשלה שתשב עם לפיד ועם ליברמן, ממשלת שמאל עם כמה עלי תאנה ימנים בתוכה.

שלמה קרעי: אנחנו רוצים שתקום ממשלת ימין שתוכל לקדם את הערכים שלנו במשפט, בכלכלה ובמדיניות החוץ לטובת אזרחי ישראל.

שלמה קרעי: תודה רבה.

משה ארבל: תודה רבה לחבר הכנסת שלמה קרעי.

משה ארבל: חבר הכנסת ינון אזולאי – יעלה ויבוא.

משה ארבל: חבר הכנסת אזולאי – מוותר.

מכלוף מיקי זוהר: גפני, תעלה.

משה ארבל: לא.

מכלוף מיקי זוהר: סגן השר.

משה ארבל: סגן השר?

משה ארבל: השר?

משה ארבל: מוותרים.

משה ארבל: גם הממשלה סומכת את ידה על יושב-ראש ועדת הכספים המיתולוגי.

משה ארבל: יעלה ויבוא אדוני.

קריאות: – – –

משה ארבל: אתה רוצה שנבקש מחבר הכנסת פינדרוס?

קריאות: – – –

קריאה: לא.

קריאה: בצלאל, בצלאל, שיחזור.

קריאה: אני מעדיפה – – –

קריאה: – – –

קריאה: פינדרוס – – –

קריאה: תתרגל.

קריאה: אני אומרת – – –

משה גפני: אדוני היושב-ראש, האמת היא שאני רציתי לדבר כמו הרב פינדרוס, אבל עשיתי חשבון שזאת מגלומניות מוחלטת.

משה גפני: לעמוד פה שעתיים ולדבר על עשרה בטבת – בקיצור, שיעור כללי מצוין.

משה גפני: אני מצטער שלא הייתי ולא שמעתי את הכול, אבל שמעתי חלק.

מכלוף מיקי זוהר: השאלה היא אם זה יעזור לו בפריימריז של יהדות התורה.

משה גפני: לגבי הפריימריז אנחנו נדבר עוד.

משה גפני: אנחנו מאוד הצטערנו – אני מדבר בשם יהדות התורה – אנחנו מאוד הצטערנו שלא עבר תקציב.

משה גפני: גם ש"ס, אני חושב.

משה גפני: יש רבים פה, בבית הזה – – –

ינון אזולאי: הרב גפני, אני ויתרתי כדי שתדבר גם בשמנו.

משה גפני: שמה?

משה ארבל: הוא אומר שהוא ויתר על רשות הדיבור שלו כדי שתדבר גם בשם ש"ס.

משה גפני: אז כן, גם ש"ס הצטערה על זה שלא אושר תקציב.

משה גפני: המציאות היא מציאות שהיא בלתי נסבלת, בלתי נסבלת.

משה גפני: יסבלו גם המשרדים, גם הארגונים, גם אלה שבאים במקום הממשלה ויש להם עמותות והם פועלים למען הציבור.

משה גפני: אנחנו בוועדה היום, גם בקונסנזוס ממש מקיר לקיר, הבאנו עם האוצר 56 מיליון שקלים למוכר שאינו רשמי – גם לציבור הערבי, גם לציבור הכללי, גם לציבור החרדי, גם לציבור הדתי-לאומי.

משה גפני: זאת הייתה התחייבות שלנו, שלי כיושב-ראש הוועדה ושל חברי הוועדה, שאנחנו בעזרת השם נביא את הכסף הזה, ואני שמח שעמדנו בזה – כמו בחינוך המיוחד במוכר שאינו רשמי, שהבאנו 80 מיליון שקלים כדי לתת לילדים הללו, שהם זקוקים לסיוע הזה, כדי שנוכל לתת להם את מה שמגיע להם, ובזה יהיה שוויון עם הילדים בכל החינוך המיוחד שהוא איננו מוכר שאינו רשמי.

משה גפני: חבר הכנסת מיקי זוהר.

משה ארבל: הוא עונה למיקי מכלוף זוהר, זה השם המלא.

משה גפני: חבר הכנסת מיקי מכלוף זוהר.

מכלוף מיקי זוהר: תמשיך עוד קצת, עוד דקה.

משה גפני: אני מבקש לומר שאני משבח מאוד את חברי ועדת הכספים, שגילו אחריות בלתי רגילה כדי להביא את סדרת החוקים הזאת, שתעמיד אותנו, במצב הלא-טוב שאנחנו מצויים, בלי תקציב, באיזו צורה של תקציב המשכי, שנוכל להתנהל איכשהו.

משה גפני: האחריות והחשיבות של החוקים הללו הן לאין ערוך.

משה גפני: אני מבקש, אדוני יושב-ראש הכנסת, אני מבקש, היות שצריכים להיות 61 חברי כנסת שיתמכו בחוק, אני מבקש את תמיכת חברי הכנסת בחוק.

משה גפני: אני מודה לך, חבר הכנסת מיקי מכלוף זוהר, שאמרת לי להפסיק.

משה גפני: תודה רבה.

קריאה: תודה רבה.

יריב לוין: תודה רבה לחבר הכנסת משה גפני.

יריב לוין: חברות וחברי הכנסת, נא לשבת.

יריב לוין: אני מבין שהוגשה בקשה מטעם הממשלה לקיים הצבעה שמית גם בקריאה השנייה וגם בקריאה השלישית.

מכלוף מיקי זוהר: לא, יכול להיות שבשלישית נלך על אלקטרונית.

יריב לוין: אז אם כך המצב, כדאי שאנשים ישבו במקומותיהם.

מכלוף מיקי זוהר: להמשיך לשבת, ואם כולם ישבו, בקריאה השלישית נעשה אלקטרונית.

יריב לוין: רבותיי, נא לשבת.

יריב לוין: השרים אמסלם ושטייניץ, השרים אמסלם ושטייניץ, נא לשבת, בבקשה.

מכלוף מיקי זוהר: הצבעה שמית, ואחר כך, אם כולם ישבו – – –

יריב לוין: נא לשבת, כדי שכולם יבינו מה אנחנו עושים ועל מה אנחנו מצביעים.

יריב לוין: השר אלי כהן, חברת הכנסת מארק, אנא, לשבת, כדי שכולם יבינו מה אנחנו עושים.

יריב לוין: השרה תמנו, אם את יוצאת – יוצאת, אין בעיה.

יריב לוין: רבותיי, נא לשבת.

יריב לוין: מי שמקומו ביציע, אני מציע שיעלה ליציע כדי שיוכל להצביע בקריאה השלישית, אם תהיה הצבעה אלקטרונית.

יריב לוין: נא לשבת.

יריב לוין: אם כן, חברות וחברי הכנסת, אנחנו עוברים להצבעה בקריאה השנייה על הצעת חוק-יסוד: משק המדינה (תיקון מס' 11 והוראת שעה לשנת 2021).

יריב לוין: מאחר שלהצעת החוק אין הסתייגויות, אנחנו מצביעים בקריאה השנייה, כנוסח הוועדה – הצבעה שמית, כפי שביקשה הממשלה.

יריב לוין: מזכירת הכנסת, נא להתחיל בהצבעה, בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – בעד סמי אבו שחאדה – אינו נוכח אלי אבידר – אינו נוכח יולי יואל אדלשטיין – בעד ינון אזולאי – בעד ישראל אייכלר – בעד קארין אלהרר – אינה נוכחת סעיד אלחרומי – אינו נוכח דוד אמסלם – בעד אופיר אקוניס – בעד משה ארבל – בעד גבי אשכנזי – בעד יעקב אשר – אינו נוכח אוריאל בוסו – בעד דוד ביטן – אינו נוכח רם בן ברק – אינו נוכח נפתלי בנט – אינו נוכח אורנה ברביבאי – אינה נוכחת אליהו ברוכי – בעד קרן ברק – בעד ניר ברקת – בעד יוסף ג'בארין – אינו נוכח יאיר גולן – אינו נוכח מאי גולן – בעד איתן גינזבורג – בעד יואב גלנט – בעד גילה גמליאל – בעד בנימין גנץ – אינו נוכח משה גפני – בעד עוזי דיין – בעד אבי דיכטר – בעד צבי האוזר – אינו נוכח ניצן הורוביץ – אינו נוכח עמית הלוי – בעד צחי הנגבי – בעד יועז הנדל – אינו נוכח ניסים ואטורי – אינו נוכח מיכל וונש – בעד מכלוף מיקי זוהר – בעד אסף זמיר – אינו נוכח תמר זנדברג – אינה נוכחת אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – אינו נוכח בועז טופורובסקי – אינו נוכח אחמד טיבי – אינו נוכח יוסף טייב – בעד יעקב טסלר – בעד דסטה גדי יברקן – בעד מטי יוגב – בעד היבה יזבק – אינה נוכחת עומר ינקלביץ' – בעד משה יעלון – אינו נוכח אלי כהן – בעד יצחק כהן – בעד מאיר כהן – אינו נוכח מירב כהן – אינה נוכחת מתן כהנא – בעד ע'דיר כמאל מריח – אינה נוכחת עופר כסיף – אינו נוכח אופיר כץ – בעד חיים כץ – בעד ישראל כץ – בעד יוראי להב הרצנו – אינו נוכח מיקי לוי – אינו נוכח אורלי לוי אבקסיס – בעד יריב לוין – בעד אביגדור ליברמן – אינו נוכח יעקב ליצמן – בעד יאיר לפיד – אינו נוכח אוסנת הילה מארק – בעד פטין מולא – בעד מרב מיכאלי – אינה נוכחת יוליה מלינובסקי קונין – אינה נוכחת מיכאל מלכיאלי – בעד יעקב מרגי – אינו נוכח משולם נהרי – בעד אבי ניסנקורן – אינו נוכח בנימין נתניהו – בעד סונדוס סאלח – אינה נוכחת יואב סגלוביץ' – אינו נוכח יבגני סובה – אינו נוכח אופיר סופר – בעד בצלאל סמוטריץ' – בעד אוסאמה סעדי – אינו נוכח מנסור עבאס – אינו נוכח איימן עודה – אינו נוכח חוה אתי עטייה – בעד חמד עמאר – אינו נוכח ג'אבר עסאקלה – אינו נוכח עודד פורר – אינו נוכח יצחק פינדרוס – בעד טלי פלוסקוב – בעד אורלי פרומן – אינה נוכחת תהלה פרידמן – בעד עמיר פרץ – אינו נוכח רפי פרץ –

ירדנה מלר-הורוביץ: בעד עינב קאבלה – בעד אנדרי קוז'ינוב – אינו נוכח אלכס קושניר – בעד יואב קיש – בעד אריאל קלנר – בעד איוב קרא – בעד שלמה קרעי – בעד מירי מרים רגב – בעד עידן רול – אינו נוכח יואל רזבוזוב – אינו נוכח יפעת שאשא ביטון – אינה נוכחת אנטאנס שחאדה – אינו נוכח יובל שטייניץ – בעד קטי קטרין שטרית – בעד אלעזר שטרן – אינו נוכח שבח שטרן – בעד הילה שי וזאן – אינה נוכחת עפר שלח – אינו נוכח איציק שמולי – בעד רם שפע – אינו נוכח איילת שקד – אינה נוכחת עאידה תומא סלימאן – אינה נוכחת פנינה תמנו – בעד

יריב לוין: מזכירת הכנסת, נא לקרוא שוב בשמות חברי הכנסת שטרם הצביעו.

ירדנה מלר-הורוביץ: (קוראת בשמות חברי הכנסת) סמי אבו שחאדה – אינו נוכח אלי אבידר – אינו נוכח קארין אלהרר – אינה נוכחת סעיד אלחרומי – אינו נוכח יעקב אשר – אינו נוכח דוד ביטן – אינו נוכח רם בן ברק – אינו נוכח נפתלי בנט – אינו נוכח אורנה ברביבאי – אינה נוכחת יוסף ג'בארין – אינו נוכח יאיר גולן – אינו נוכח בנימין גנץ – אינו נוכח צבי האוזר – בעד ניצן הורוביץ – אינו נוכח יועז הנדל – אינו נוכח ניסים ואטורי – בעד תמר זנדברג – אינה נוכחת אסף זמיר – אינו נוכח אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – אינו נוכח בועז טופורובסקי – אינו נוכח אחמד טיבי – אינו נוכח היבה יזבק – אינה נוכחת משה יעלון – אינו נוכח מאיר כהן – אינו נוכח מירב כהן – אינה נוכחת ע'דיר כמאל מריח – אינה נוכחת עופר כסיף – אינו נוכח יוראי להב הרצנו – אינו נוכח מיקי לוי – אינו נוכח אביגדור ליברמן – אינו נוכח יאיר לפיד – אינו נוכח מרב מיכאלי – אינה נוכחת יוליה מלינובסקי קונין – אינה נוכחת יעקב מרגי – אינו נוכח אבי ניסנקורן – אינו נוכח סונדוס סאלח – אינה נוכחת יואב סגלוביץ' – אינו נוכח יבגני סובה – אינו נוכח אוסאמה סעדי – אינו נוכח מנסור עבאס – אינו נוכח איימן עודה – אינו נוכח חמד עמאר – אינו נוכח ג'אבר עסאקלה – אינו נוכח עודד פורר – אינו נוכח אורלי פרומן – אינה נוכחת עמיר פרץ – אינו נוכח אנדרי קוז'ינוב – אינו נוכח עידן רול – אינו נוכח יואל רזבוזוב – אינו נוכח יפעת שאשא ביטון – אינה נוכחת אנטאנס שחאדה – אינו נוכח אלעזר שטרן – אינו נוכח הילה שי וזאן – אינה נוכחת עפר שלח – אינו נוכח רם שפע – אינו נוכח איילת שקד – אינה נוכחת עאידה תומא סלימאן – אינה נוכחת

יריב לוין: אם כן, האם נמצא באולם חבר כנסת או נמצאת חברת כנסת שטרם הצביעו ומעוניינים להצביע?

יריב לוין: השרה מירב כהן, את מעוניינת להצביע?

מירב כהן: – – –

יריב לוין: לא, לא משתתפת.

יריב לוין: אם כך, תמה ההצבעה.

קריאה: – – –

יריב לוין: אני שאלתי.

יריב לוין: היא לא – אני לא שומע.

יריב לוין: את מעוניינת להצביע?

מירב כהן: אני בעד.

מירב כהן: אמרתי בעד.

יריב לוין: בעד.

יריב לוין: אז השרה מירב כהן בעד.

יריב לוין: אם כך, תמה ההצבעה.

יריב לוין: מזכירת הכנסת, אנא, למנות את הקולות.

יריב לוין: אם כן, אלה תוצאות ההצבעה: בעד – 64, אין מתנגדים ואין נמנעים.

יריב לוין: לפיכך, אני קובע שהצעת חוק-יסוד: משק המדינה (תיקון מס' 11 והוראת שעה לשנת 2021), התקבלה בקריאה השנייה כנוסח הוועדה.

יריב לוין: אנחנו עוברים מכאן להצבעה בקריאה השלישית על הצעת חוק-יסוד: משק המדינה (תיקון מס' 11 והוראת שעה לשנת 2021).

יריב לוין: כאמור, יש גם בהצבעה הזאת צורך לפחות ב-61 קולות, ולבקשת הממשלה אנחנו מקיימים הצבעה שמית.

יריב לוין: בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – בעד סמי אבו שחאדה – אינו נוכח אלי אבידר – אינו נוכח יולי יואל אדלשטיין – בעד ינון אזולאי – בעד ישראל אייכלר – בעד קארין אלהרר – אינה נוכחת סעיד אלחרומי – אינו נוכח דוד אמסלם – בעד אופיר אקוניס – בעד משה ארבל – בעד גבי אשכנזי – בעד יעקב אשר – אינו נוכח אוריאל בוסו – בעד דוד ביטן – אינו נוכח רם בן ברק – אינו נוכח נפתלי בנט – אינו נוכח אורנה ברביבאי – אינה נוכחת אליהו ברוכי – בעד קרן ברק – בעד ניר ברקת – בעד יוסף ג'בארין – אינו נוכח יאיר גולן – אינו נוכח מאי גולן – בעד איתן גינזבורג – בעד יואב גלנט – בעד גילה גמליאל – בעד בנימין גנץ – אינו נוכח משה גפני – בעד עוזי דיין – בעד אבי דיכטר – בעד צבי האוזר – בעד ניצן הורוביץ – אינו נוכח עמית הלוי – בעד צחי הנגבי – בעד יועז הנדל – אינו נוכח ניסים ואטורי – בעד מיכל וונש – בעד מכלוף מיקי זוהר – בעד תמר זנדברג – אינה נוכחת אסף זמיר – אינו נוכח אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – אינו נוכח בועז טופורובסקי – אינו נוכח אחמד טיבי – אינו נוכח יוסף טייב – בעד יעקב טסלר – בעד דסטה גדי יברקן – בעד מטי יוגב – אינה נוכחת היבה יזבק – אינה נוכחת עומר ינקלביץ' – בעד משה יעלון – אינו נוכח אלי כהן – בעד יצחק כהן – בעד מאיר כהן – אינו נוכח מירב כהן – אינה נוכחת מתן כהנא – בעד ע'דיר כמאל מריח – אינה נוכחת עופר כסיף – אינו נוכח

קריאה: – – –

קריאה: אתה הצבעת.

קריאה: בעד.

ירדנה מלר-הורוביץ: (קוראת בשמות חברי הכנסת) אופיר כץ – בעד חיים כץ – בעד ישראל כץ – בעד יוראי להב הרצנו – אינו נוכח מיקי לוי – אינו נוכח אורלי לוי אבקסיס – בעד יריב לוין – בעד אביגדור ליברמן – אינו נוכח יעקב ליצמן – בעד יאיר לפיד – אינו נוכח אוסנת הילה מארק – בעד פטין מולא – בעד מרב מיכאלי – אינה נוכחת יוליה מלינובסקי קונין – אינה נוכחת מיכאל מלכיאלי – בעד יעקב מרגי – אינו נוכח משולם נהרי – בעד אבי ניסנקורן – אינו נוכח בנימין נתניהו – בעד סונדוס סאלח – אינה נוכחת יואב סגלוביץ' – אינו נוכח יבגני סובה – אינו נוכח אופיר סופר – בעד בצלאל סמוטריץ' – בעד אוסאמה סעדי – אינו נוכח מנסור עבאס – אינו נוכח איימן עודה – אינו נוכח חוה אתי עטייה – בעד חמד עמאר – אינו נוכח ג'אבר עסאקלה – אינו נוכח עודד פורר – אינו נוכח יצחק פינדרוס – בעד טלי פלוסקוב – בעד אורלי פרומן – אינה נוכחת תהלה פרידמן – בעד עמיר פרץ – אינו נוכח רפי פרץ – בעד עינב קאבלה – בעד אנדרי קוז'ינוב – אינו נוכח אלכס קושניר – בעד יואב קיש – בעד אריאל קלנר – בעד איוב קרא – בעד שלמה קרעי – בעד מירי מרים רגב – בעד עידן רול – אינו נוכח יואל רזבוזוב – אינו נוכח יפעת שאשא ביטון – אינה נוכחת אנטאנס שחאדה – אינו נוכח יובל שטייניץ – בעד קטי קטרין שטרית – בעד אלעזר שטרן – אינו נוכח שבח שטרן – אינו נוכח הילה שי וזאן – אינה נוכח עפר שלח – אינו נוכח איציק שמולי – בעד רם שפע – אינו נוכח איילת שקד – אינה נוכחת עאידה תומא סלימאן – אינה נוכחת פנינה תמנו – בעד

יריב לוין: מזכירת הכנסת, נא לקרוא שוב בשמות חברי הכנסת שטרם הצביעו.

ירדנה מלר-הורוביץ: (קוראת בשמות חברי הכנסת) סמי אבו שחאדה – אינו נוכח אלי אבידר – אינו נוכח קארין אלהרר – אינה נוכחת סעיד אלחרומי – אינו נוכח יעקב אשר – אינו נוכח דוד ביטן – אינו נוכח רם בן ברק – אינו נוכח נפתלי בנט – אינו נוכח אורנה ברביבאי – אינה נוכחת יוסף ג'בארין – אינו נוכח יאיר גולן – אינו נוכח בנימין גנץ – אינו נוכח ניצן הורוביץ – אינו נוכח יועז הנדל – אינו נוכח תמר זנדברג – אינה נוכחת אסף זמיר – אינו נוכח אימאן ח'טיב יאסין – אינה נוכחת מיקי חיימוביץ' – אינה נוכחת ווליד טאהא – אינו נוכח בועז טופורובסקי – אינו נוכח אחמד טיבי – אינו נוכח מטי יוגב – בעד היבה יזבק – אינה נוכחת משה יעלון – אינו נוכח מאיר כהן – אינו נוכח מירב כהן – בעד ע'דיר כמאל מריח – אינה נוכחת עופר כסיף – אינו נוכח יוראי להב הרצנו – אינו נוכח מיקי לוי – אינו נוכח אביגדור ליברמן – אינו נוכח יאיר לפיד – אינו נוכח מרב מיכאלי – אינה נוכחת יוליה מלינובסקי קונין – אינה נוכחת יעקב מרגי – אינו נוכח אבי ניסנקורן – אינו נוכח סונדוס סאלח – אינה נוכחת יואב סגלוביץ' – אינו נוכח יבגני סובה – אינו נוכח אוסאמה סעדי – אינו נוכח מנסור עבאס – אינו נוכח איימן עודה – אינו נוכח חמד עמאר – אינו נוכח ג'אבר עסאקלה – אינו נוכח עודד פורר – אינו נוכח אורלי פרומן – אינה נוכחת עמיר פרץ – אינו נוכח אנדרי קוז'ינוב – אינו נוכח עידן רול – אינו נוכח יואל רזבוזוב – אינו נוכח יפעת שאשא ביטון – אינה נוכחת אנטאנס שחאדה – אינו נוכח אלעזר שטרן – אינו נוכח שבח שטרן – בעד הילה שי וזאן – אינה נוכחת עפר שלח – אינו נוכח רם שפע – אינו נוכח איילת שקד – אינה נוכחת עאידה תומא סלימאן – אינה נוכחת

יריב לוין: האם באולם נמצא חבר הכנסת או נמצאת חברת הכנסת שטרם הצביעו והם מבקשים להצביע?

יריב לוין: לא.

יריב לוין: אם כך, תמה ההצבעה.

יריב לוין: מזכירת הכנסת, אנא, למנות את הקולות.

יריב לוין: תודה.

יריב לוין: אם כן, בעד – 64, אין מתנגדים, אין נמנעים.

יריב לוין: לפיכך, אני קובע שהצעת חוק-יסוד: משק המדינה (תיקון מס' 11 והוראות שעה לשנת 2021), התקבלה בקריאה השלישית ונכנסה לספר החוקים.

יריב לוין: [מס' מ/1381; דברי הכנסת, חוב' י"א, ישיבה 117; נספחות.

יריב לוין: ]

יריב לוין: אנחנו עוברים מכאן להצעת חוק יסודות התקציב (תיקון מס' 53), התשפ"א–2020, בקריאה השנייה ובקריאה השלישית.

יריב לוין: יציג את הצעת החוק יושב-ראש ועדת הכספים חבר הכנסת משה גפני, בבקשה.

יריב לוין: מי שמבקש להצביע – נא לעלות למעלה, כי להצעת החוק הזאת אין הסתייגויות.

משה גפני: אדוני יושב-ראש הכנסת, כנסת נכבדה, אני אעשה את זה קצר עכשיו.

משה גפני: אני מתכבד להביא בפני הכנסת, לקריאה שנייה ושלישית, את הצעת חוק יסודות התקציב (תיקון מס' 53), התשפ"א–2020.

משה גפני: הצעת חוק זו קובעת את ההוראות הפרטניות החלות לעניין תקציב המשכי: היא קובעת פרק חדש בחוק יסודות התקציב, שמתייחס לשנת התקציב ההמשכי, הוראות המסדירות את נושא התחייבויות הממשלה בתקופות תקציב המשכי, את ההוראות לעניין עודפי תקציב, וכן הוראות בדבר פרסום ודיווח לכנסת על הסכומים שהוציאה הממשלה בשנת התקציב ההמשכי בכל חודש, וכן על החלטה שהתקבלה לפי הנחיות משרד האוצר בעניינים שקשורים בתקציב המשכי.

משה גפני: הצעת חוק זו היא הצעה שביחד עם הצעת חוק-היסוד שהצבענו עליה עכשיו, הצעת חוק-יסוד: משק המדינה, מסדירה את כלל ההוראות לעניין תקציב המשכי, והיא משמעותית כבר ביחס לשנת 2021, וכן בכל שנת תקציב המשכי מעתה ואילך.

משה גפני: להצעת חוק זו לא הוגשו הסתייגויות, ואבקש מהמליאה להצביע עליה כנוסח הוועדה.

יריב לוין: לא, חבר הכנסת גפני, להבנתי, יש הסתייגות אחת, של חבר הכנסת רול.

משה גפני: של מי?

יריב לוין: הסתייגות אחת, של חבר הכנסת רול – –

משה גפני: אה, כן, נכון.

משה גפני: סליחה, אני מתנצל.

יריב לוין: – – והוא נמצא כאן.

משה גפני: אני מתנצל.

משה גפני: יש הסתייגות אחת.

יריב לוין: קודם הוא לא היה, אבל הוא עכשיו כאן, אז הוא בוודאי יכול לנמק את ההסתייגות.

משה גפני: אני מבקש לדחות את ההסתייגות.

משה גפני: אני גם אמרתי לו את זה בוועדה.

משה גפני: אני מתנצל.

משה גפני: יש הסתייגות של חבר הכנסת רול.

משה גפני: אני רק מבקש, בהזדמנות הזאת, אדוני היושב-ראש, אני רוצה להודות לצוות ועדת הכספים בראשותו של טמיר כהן ולאנשים שעוסקים במלאכה.

משה גפני: אני רוצה להודות ללשכה המשפטית, שעושה עבודה מסורה, ימים ולילות, בעניין הזה.

משה גפני: אני רוצה לברך, בהזדמנות החגיגית הזאת, על ההחלטה שלך, אדוני יושב-ראש הכנסת, להביא לאישור את עו"ד שגית אפיק, שאכן מתאימה להיות היועצת המשפטית של הכנסת.

משה גפני: זה יום שהוא שמח בכנסת.

משה גפני: החברים מכל המפלגות שמחים במינוי הזה, ואני מברך אותה על המינוי החשוב הזה ליועצת המשפטית של הכנסת.

משה גפני: תודה רבה, אדוני.

יריב לוין: תודה רבה לחבר הכנסת גפני.

יריב לוין: אני אומנם תכננתי לברך את עו"ד שגית אפיק בתום הדיון, אבל אני כבר אמשיך בקו שלך.

יריב לוין: אני רוצה באמת לברך את עו"ד שגית אפיק על המינוי שלה ליועצת המשפטית לכנסת, מינוי שאושר בוועדת הכנסת היום פה אחד.

יריב לוין: אני מאחל לה הצלחה גדולה בתפקיד המורכב והחשוב שהיא ממלאת עבור כולנו.

יריב לוין: חברות וחברי הכנסת, להצעת החוק הוגשה הסתייגות אחת, של חבר הכנסת עידן רול – ואני מזמין אותך להציג את ההסתייגות.

יריב לוין: לאחר מכן אנחנו נעבור מייד להצבעה.

יריב לוין: יש בקשות דיבור, אבל אני רואה שהאנשים אינם.

יריב לוין: בבקשה.

עידן רול: תודה רבה, אדוני היושב-ראש.

עידן רול: כנסת נכבדה, מדינת ישראל הולכת לבחירות בפעם הרביעית בשנתיים, וזה לא באשמת המעסיקים וזה לא באשמת בעלי העסקים.

עידן רול: בשבוע האחרון, פחות או יותר מאז שנודע שהולכים לבחירות, ניסיתי בכל דרך לדאוג לשיפוי למעסיקים בגין יום השבתון של הבחירות.

עידן רול: נאמר לי פעם אחר פעם: זה הרבה כסף, זה מורכב בתקופה הזאת, אי-אפשר לעשות את זה ברגע האחרון.

עידן רול: אבל מה זה לא רגע אחרון?

עידן רול: בחירות נקבעות שנייה לפני, ומה הם אמורים לעשות?

עידן רול: זה לא מקרה, וזה אפילו קצת מביש, שהם מצאו זמן לדאוג להכול.

עידן רול: הרי לא יעלה על הדעת, ואף אחד פה לא חושב בממשלה, שהיו מסיימים את היום הזה ויוצאים לבחירות בלי מימון מפלגות.

עידן רול: אף אחד לא מעלה על דעתו שהיו אומרים: רגע, מימון מפלגות זה הרבה כסף, וזה גם נורא מורכב עכשיו לאוצר, אז לא עושים את זה.

עידן רול: ההצעה שלי היא הצעה קונקרטית, היא לא קשורה לאופוזיציה.

עידן רול: היא הצעה שאומרת: בוא נאמץ את מתווה הפיצוי לבעלי עסקים לפי ימי בידוד – מתווה שעשה חבר הכנסת חיים כץ ממש כאן, בוועדה שלו, שאני חבר בה – אותו מתווה פיצוי לבידוד, הצעתי שנאמץ אותו לטובת המעסיקים.

עידן רול: הסכום הוא לא גדול כמו שחשבו באוצר, כי כשמנכים לפי ההצעה שלי את המגזר הציבורי ומנכים עוד כמה דברים, לפי ההערכה התקציבית של התאחדות התעשיינים נשארים על פחות ממיליארד, וזה לפי 75% לעסק קטן ו-50% לעסק גדול.

עידן רול: זה נשמע מורכב וזה נשמע לכולם כאילו: ואללה, איזה מנג'ס זה עכשיו ששנייה לפני, כשהכול סגור, מציקים עם זה, אבל בסופו של דבר הכסף הזה יצא; הוא פשוט לא יצא לכם מהכיס, הוא יצא מהכיס של אותם עסקים.

עידן רול: אי-אפשר לטמון את הראש בחול ולחשוב: ואללה, זה לא באמת משנה, הכסף הזה הוא לא כסף.

עידן רול: כשהאוצר אומר לי: זה הרבה כסף, אבל אנחנו לא יכולים לעשות את זה, אז דה פקטו האוצר אומר: זה הרבה כסף – שהמעסיקים ישלמו; שבעלי העסקים ישלמו, שבעלי העסקים שנמצאים עכשיו בסגר שלישי ישלמו; שהמסעדנים ישלמו; שחדרי הכושר ישלמו; שחנויות המסחר ישלמו.

עידן רול: אין מצב שמישהו פה בממשלה – כי אני מאמין בנבחרי הציבור פה שבאמת, רוב האנשים פה בבית הגיעו לפה מהסיבות הכי טוב שיש – אין מצב שאנשים מרגישים בנוח ללכת לבחירות ולומר: דאגנו לעצמנו, דאגנו להכול; לא דאגנו לפצות את בעלי העסקים.

עידן רול: זאת לא אשמתם שהם צריכים לממן יום שבתון רביעי בשנתיים; יום חמישי, למעשה, כולל הבחירות המוניציפליות.

עידן רול: אני פונה פה לממשלה הזאת ואומר לכם בצורה הכי גלויה: הכישלון של הממשלה הזאת הוא הכישלון שבגללו בעלי העסקים, אלה שעוד שרדו, יצטרכו עכשיו לממן גם יום שבתון.

עידן רול: לא חסרים פה בעלי אינטרס שדאגו לעצמם במהלך היום הזה.

עידן רול: הליכוד מסודרים יופי באופן חלוקת התקציב; כחול לבן נעלמו כל היום והשהו את ההצבעה – אלוהים יודע מה הם קיבלו תמורת זה שהם הואילו להגיע בסוף למליאה ולהעביר את התקציב לטובת הציבור; ימינה, שנהנים לומר "לא פרנסה – לא מעניין", בפעם אחרונה שבדקתי, היוזמה של בצלאל בוועדת כספים לנסות להכניס את חוק היועמ"שים לתוך התקציב לא בדיוק נוגעת לפרנסה ולא נראה שהיא עוסקת כל כך בנזק הכלכלי לבעלי העסקים.

עידן רול: זה באמת ממש ממש מביש שבתוך ים האינטרסים של היום הזה אין מישהו אחד בממשלה שבא ואומר: רגע, בואו, בואו נקבל את הרעיון הזה, בואו נחזיר את זה, בואו נעשה עוד שעה בוועדת הכספים.

עידן רול: כן, זה מורכב.

עידן רול: נקרא לאוצר ונפתור את זה.

עידן רול: אני אומר, יש פה עדיין הזדמנות לכולם לומר: שנייה, בואו נדאג לחלשים.

עידן רול: בואו נדאג לאלה שאין להם קול.

עידן רול: בואו נחזיר את זה יחד לוועדת הכספים, נעבוד על המתווה.

עידן רול: אם שר האוצר לא רוצה מיליארד, אפשר להגיע למספר אחר, אבל לפחות לתת להם משהו.

עידן רול: ואם הנזק הכלכלי לא מדבר אליכם, תחשבו שנייה – תחשבו איך זה להיות בעל עסק פרטי שאנחנו באים ואומרים לו: אה, שומע?

עידן רול: יש עוד פעם בחירות, אבל פיצוי לא תקבל.

עידן רול: תחשבו על הרגע הזה שאותו בעל עסק שבאמת מרגיש שהוא ניצב מול שוקת שבורה, שהוא בהישרדות יום-יומית כבר כמעט שנה בקורונה – תחשבו שעכשיו אומרים לו באגביות לא מתחשבת, בהמעטה: תתמודד.

עידן רול: תממן עוד יום שבתון.

עידן רול: יום השבתון הזה הוא לא כישלון של המעסיקים, הוא הכישלון של הממשלה הזאת.

עידן רול: אני מבקש לא כחבר אופוזיציה, אני מבקש כעוד מישהו כאן בבית, שנייה לפני שהולכים עם זה עד הסוף: בואו נדאג לפיצוי הולם לבעלי העסקים.

עידן רול: תודה רבה.

יריב לוין: תודה רבה.

יריב לוין: להצעת החוק הוגשו בקשות רשות דיבור.

יריב לוין: חברת הכנסת מרב מיכאלי – איננה; חבר הכנסת ניצן הורוביץ – איננו; חברת הכנסת תמר זנדברג – איננה; חבר הכנסת יאיר גולן – איננו; חבר הכנסת איימן עודה – איננו; חבר הכנסת אנטאנס שחאדה – איננו; חבר הכנסת אחמד טיבי – איננו; חבר הכנסת מנסור עבאס – איננו; חברת הכנסת עאידה תומא סלימאן – איננה; חבר הכנסת ווליד טאהא – איננו; חבר הכנסת עופר כסיף – איננו; חברת הכנסת היבה יזבק – איננה; חבר הכנסת אוסאמה סעדי – איננו; חבר הכנסת יוסף ג'בארין – איננו; חבר הכנסת סעיד אלחרומי – איננו; חבר הכנסת ג'אבר עסאקלה – איננו; חבר הכנסת סמי אבו שחאדה – איננו; חברת הכנסת סונדוס סאלח – איננה; חברת הכנסת אימאן ח'טיב יאסין – איננה; חבר הכנסת אביגדור ליברמן – איננו; חבר הכנסת עודד פורר – איננו; חבר הכנסת יבגני סובה – איננו; חבר הכנסת אלי אבידר – איננו; חברת הכנסת יוליה מלינובסקי – איננה; חבר הכנסת חמד עמאר – איננו; חבר הכנסת אלכס קושניר – ראיתי אותו כאן קודם – נמצא?

יריב לוין: מוותר; חבר הכנסת שלמה קרעי – איננו; חברת הכנסת שטרית – מוותרת; חבר הכנסת בצלאל סמוטריץ' – איננו; חבר הכנסת ינון אזולאי – מוותר; חבר הכנסת יאיר לפיד – איננו; חבר הכנסת משה יעלון – איננו; חבר הכנסת מאיר כהן – איננו; חבר הכנסת עפר שלח – איננו; חברת הכנסת אורנה ברביבאי – איננה; חברת הכנסת קארין אלהרר – איננה; חבר הכנסת יואל רזבוזוב – איננו; חבר הכנסת אלעזר שטרן – איננו; חבר הכנסת מיקי לוי – איננו; חברת הכנסת ע'דיר כמאל מריח – איננה; חבר הכנסת רם בן ברק – איננו; חבר הכנסת יואב סגלוביץ' – איננו; חבר הכנסת בועז טופורובסקי – איננו; חברת הכנסת אורלי פרומן – איננה; חבר הכנסת אנדרי קוז'ינוב – איננו; חבר הכנסת יוראי להב הרצנו – אף הוא לא נמצא.

יריב לוין: משכך, חברות וחברי הכנסת, נא לשבת על מנת שאנחנו נוכל לעבור להצבעה על הצעת חוק יסודות התקציב (תיקון מס' 53), התשפ"א–2020, בקריאה השנייה.

יריב לוין: נמתין שחבר הכנסת רול יעלה למעלה, אין שום בעיה.

יריב לוין: ודאי, ודאי.

יריב לוין: אנחנו נמתין שחבר הכנסת רול יגיע למקומו, וחבר הכנסת אזולאי, ונוכל לעבור להצבעה.

יעקב ליצמן: שמית?

יריב לוין: לא.

יריב לוין: אם כן, חברות וחברי הכנסת, אנחנו עוברים, כאמור, להצבעה על הצעת חוק יסודות התקציב (תיקון מס' 53), התשפ"א–2020, בקריאה השנייה.

יריב לוין: תחילה אנחנו מצביעים על סעיפים 1–3, כנוסח הוועדה, מאחר שאין להם הסתייגויות.

יריב לוין: אם כן, הצבעה על סעיפים 1–3, כנוסח הוועדה.

יריב לוין: הצבעה.

יריב לוין: הצבעה מס' 7 בעד סעיפים 1–3 – 32 נגד – אין נמנעים – אין סעיפים 1–3 התקבלו.

יריב לוין: אם כן, בעד – 32, אין מתנגדים, אין נמנעים.

יריב לוין: לפיכך אני קובע שסעיפים 1–3 התקבלו בקריאה השנייה כנוסח הוועדה.

יריב לוין: לאחר סעיף 3 יש לנו הסתייגות של חבר הכנסת עידן רול.

יריב לוין: אם כן, אנחנו מצביעים על ההסתייגות.

יריב לוין: הצבעה.

יריב לוין: הצבעה מס' 8 בעד ההסתייגות – 2 נגד – 30 נמנעים – אין ההסתייגות של חבר הכנסת עידן רול אחרי סעיף 3 לא נתקבלה.

יריב לוין: אם כן, שניים בעד, 30 נגד, אין נמנעים.

יריב לוין: לפיכך אני קובע שההסתייגות לא התקבלה, ומשכך, אני קובע שהצעת חוק התקבלה בקריאה השנייה כנוסח הוועדה.

יריב לוין: מכאן אנחנו עוברים להצבעה על הצעת חוק יסודות התקציב (תיקון מס' 53), התשפ"א–2020, בקריאה השלישית.

יריב לוין: הצבעה.

יריב לוין: הצבעה מס' 9 בעד החוק – 33 נגד – אין נמנעים – אין חוק יסודות התקציב (תיקון מס' 53), התשפ"א–2020, נתקבל.

יריב לוין: אם כן, 33 בעד, אין מתנגדים, אין נמנעים.

יריב לוין: לפיכך אני קובע שהצעת חוק יסודות התקציב (תיקון מס' 53), התשפ"א–2020, התקבלה בקריאה השלישית ונכנסה לספר החוקים.

יריב לוין: אם כן, חברות וחברי הכנסת, תם סדר-היום.

יריב לוין: הישיבה הבאה תתקיים מחר, יום שלישי, י"ד בטבת התשפ"א, 29 בדצמבר 2020, בשעה 16:00.

יריב לוין: ישיבה זו נעולה.